text:
- Yén istilah Jawa Barat diganti ku Sunda, sarta minangka konsékuénsina istilah Jawa Tengah diganti ku Jawa Barat, sarta ngaran Pulo Jawa jadi Nusa Selatan luyu jeung conto ti pamaréntah anu geus ngarobah istilah Sunda Kecil jadi Nusa Tenggara.
- Yén Ki Tapa, Déwi Sartika, jeung Oto Iskandar di Nata minangka Pahlawan Nasional.
- Yén Déwi Sartika jeung Oto Iskandar di Nata kudu dipiéling ku urang Sunda saban taun minangka ibu jeung bapa Sunda.
- Yén Gajah Mada téh lain pahlawan nasional, malah sabalikna Gajah mada téh penjajah nu geus nimbulkeun perpecahan di antara suku-suku bangsa, ku sabab éta mitos nu patali jeung éta kudu diancurkeun.
Minggu, 06 Januari 2013
ARTIKEL BAHASA SUNDA
Paneungteuinganan deungeun dina dasawarsa 1950-an anu jadi kasangtukang diayakeunana Kongrés Pamuda Sunda téh. Mimitina muncul isu pulitik “non” jeung “co”.Urang Sunda dituduh “co”, gawé bareng jeung Walanda dina mangsa revolusi kamerdekaan taun 1945-1949. Hartina dituding hianat kana perjoangan.
Terus dituduh provinsialistis jeung ngagegedékeun sukuismeu deuih. Loba gegedén urang Sunda anu digésér sacara teu étis tina kalungguhanana di pamaréntahan di Tatar Sunda. Nu ngagantina deungeun-deungeun anu tacan puguh kamampuhna.
Gangguan kaamanan teu eureun-eureun. Gorombolan Kartosuwiryo ngagalaksak padésaan. Rajakaya rahayat dirampas, imahna diduruk, nyawana didorhos (dipaténi).Nya loba urang pasisian anu ngungsi ka kota-kota bari henteu mawa bekel modal jeung kaparigelan. Puguh wé hirupna kadungsang-dungsang.
Para nonoman nu rék nyiar pangarti ka paguron luhur réa barebedanana. Hayang kuliah téh kudu indit ka Yogyakarta atawa Jakarta. Harita mah di lembur sorangan mah tacan renung paguron luhur cara ayeuna. Aya gé ITB (Institut Téhnologi Bandung), tapi da éta mah keur para nonoman sa-Nusantara, katurug-turug ngan ngulik élmuning téhnik baé.
***
TINA beurat ku bangbaluh, kuniang urang Sunda téh hudang, terus singkil. Dug-deg organisasi kasundaan anu udaganana pikeun ngabéla diri, ngahadéan nasib, jeung merjoangkeun pikahareupeun. Boh sepuh boh nonoman parahi ngadegkeun organisasina masing-masing. Aya Pangauban Sunda, Sunda Budaya, Daya Sunda, Daya Mahasiswa Sunda, Nonoman Sunda, katut Putra Sunda.
Sangkan henteu aing-aingan, organisasi urang Sunda anu réa rupana téh aya nu meungkeut. Sawatara organisasi ti kalangan sepuh ngahiji dina Badan MusawarahSunda (BMS) anu dipingpin ku Mr. Iwa Kusuma Sumantri. Ari organisasi para nonomanna ngahiji ngariung dina dapuran Front Pamuda Sunda (FPS).
Gagasan Kongrés Pamuda Sunda jolna ti Ajip Rosidi, anu harita umurna kakara 18 taun. Puguh wé aya kasang tukangna. Harita sumebar pamflet ti Front Pamuda Sunda anu ditawis ku Adeng S. Kusumawijaya minangka Ketua Umum, katut Ajam Syamsupraja, minangka Sekretaris Jenderal. Pamflét téh kalawan ngagunakeun basa anu sugal garihal eusina ngiritik, malah nyarékan ka pamingpin Partéy Nasional Indonesia (PNI) Jawa Barat, pamaréntah pusat (Présiden Sukarno), jeung urang Jawa.
Réa nu méré koméntar, babakuna papada urang Sunda. Aya nu panuju, aya deuih nu nolak kana eusi jeung cara nepikeunana éta pamflét. Urang Sunda parebut bener jeung urang Sunda.
Dina karéta api ka-Bandungkeun, pok Ajip nyarita ka baladna, Olla S. Sumarna Putra, “Lamun kitu, perelu pisan diayakeun hiji Kongrés, sangkan sakabeh urang Sunda, tokoh-tokohna, bisa madungdengkeun naon jeung kumaha kahayangna. Ulah cara ayeuna, dibandunganana dina surat-surat kabar nu paraséa téh bet Sunda pada Sunda, pédah béda-béda pamanggih jeung kapentingan; nu temahna mah baris ngarugikeun urang Sunda umumna baé.”
Gagasan pikeun ngayakeun Kongrés, meunang pangbagéa ti papada aktivis kasundaan. Prak tatahar, antarana ku jalan ngariung di bumina Létnan Kolonel Akil Prawiradirja, di Jalan Salatiga, Jakarta. Ngariung deui di Bogor, di panganjrekanana Saikin Suriawijaya,anu harita masih keneh mahasiswa IPB (Institut Pertanian Bogor), di Jalan Tampomas.
Nu ruang-riung téh sawatara pamuda katut mahasiswa Sunda, babakuna anu dumuk di Bogor jeung Jakarta. Aranjeunna mutuskeun, yén Kongrés Pamuda Sunda baris diayakeun di Bandung, puseur dayeuh Tatar Sunda, tur waktuna bulan Oktober bari sakalian miéling Sumpah Pamuda.
Panitia katut rarancang Kongrés disusun dina riungan di Gang Maksudi, Pabaki, Bandung, di bumina Tatang Suriaatmaja, bulan Séptémber 1956. Nu ngariungna leuwih rempeg. Aya utusan ti Jakarta, Bogor, Tasikmalaya, Ciamis, Cianjur, jeung ti kota séjénna, sagédéngeun wawakil pribumi ti Bandung.
Panitia Kongrés dipingpin ku R.A.F. (Rahmatullah Ading Afandie) minangka Ketuana kalawan Tatang Kosasih nu jadi Sékértarisna. Demi masalah anu rék di-sawalakeun nyindekel kana tilu widang: (1) kaamanan, (2) sosial ekonomi, jeung (2) kabudayaan. Anu kapeto ngajejeranana nyaéta Jerman Prawirawinata katut Hamara Éffendi dina widang kaamanan, Sukhyar Tejasukmana katut Dayat Harjakusumah dina widang sosial ékonomi, jeung Buyung Saleh Puradisastra katut Mh. Rustandi Kartakusuma dina widang kabudayaan.
Méméh prung Kongrés, panitia ngayakeun sosialisasi Kongrés ka sakuliah Tatar Sunda, sakalian umajak sangkan réa nu milu Kongrés. Ari nu ngadongdon ka daérah-daérah téh aya sawelas urang, nyaéta R.A.F., Tatang Kosasih, Saikin, Alibasyah, Sanusi, Ajam Syamsupraja, Parma D. Sunarya, Nana Sutresna, Utuy Tatang Sontani, Olla S. Sumarna Putra, jeung Ajip Rosidi.
Umumna panarimaan ti urang daérah kayaning ti Subang, Sumedang, Cirebon, Kuningan, Ciamis, Tasik, Garut téh hadé pisan. Urang daérah gé nyanggupan rék ngirimkeun utusanana. Sajeroning kukurilingan téh anggota rombongan nyaksian sorangan kumaha gangasna gorombolan Kartosuwiryo jeung kumaha matak ngerikna kasungkawa rahayat.
Luyu jeung nu geus ditataharkeun, Kongrés Pamuda Sunda diayakeun di Bandung, tanggal 4-7 Nopember 1956. Acara pembukaaanna lumangsung di Hotél Orient (kiwari geus sirna), Jalan Asia Afrika. Ari sawalana mah lumangsung di gedong YPK (Yayasan Pusat Kabudayaan), Jalan Naripan.
Dina prungna Kongrés, teu wudu réa pisan nu miluna. Basa Kongrés dibuka nu nungkulan moal kurang ti 300 urang. Lian ti utusan ti daérah-daérah sa-Tatar Sunda (20 kabupatén jeung kotabesar), aya deuih utusan ti Jakarta, Yogyakarta, Semarang, jeung Tanjungpinang minangka wawakil masarakat Sunda nu mangkuk di éta kota. Dijumlah-jamléh, utusan nu datang ka Kongrés téh 111 urang.
Gegedén gé sarumping. Ti antarana baé aya Walikota Bandung, R. Enokh; Wakil Panglima TT III (kiwari Kodam III Siliwangi) Letkol Sambas; Mentri Dalam Negeri RI (anu munggaran) manten R.A.A. Wiranatakusumah, Mentri Dalam Negeri manten Sewaka, Mentri Pertahanan manten Mr. Iwa Kusuma Sumantri, katut Kolonel Sukanda Bratamanggala.
Basa biantara poéan muka Kongrés, 4 Nopember 1956, ba’da Magrib, Ketua Panitia R.A.F. nyebutkeun, “Pamuda nyekel tanggung jawab anu bangga dina sagala pasualan masarakat. Soal daérah jadi hiji soal munel dina pasualan-pasualan nasional. Masarakat Pasundan beuki dieu beuki ramijud dina sagala lapangan. Beuki meuweuhna rasa katugenah jeung kateusugema nu nyangkaruk di lingkungan masarakat Sunda, ku meuweuhna kapincangan-kapincangan nu karasa.
“Pasualan daérah teu bisa ngan wungkul dipasrah-keun ka deungeun-deungeun, tapi pangpangna kudu di-garap ku urang daerah pribadi… Panitia dibere kawajib-an ngawujudkeun Kongrés Pamuda Sunda nu tujuanana baris nyieun jalan nu kongkrit, nu positif, enggoning me-reskeun ieu kaamanan lembur matuh nu sakieu kacekek-na, pikeun ngahadean sosial ekonomi nu sakieu ramijud-na, sarta madungdengkeun soal kabudayaan Sunda, anu ayeuna tanda hirupna téh pedah ngambekan wungkul,
“Jadi… .ieu Kongrés sanés badé jadi aréna pikeun ngaduregengkeun kateusugema, tapi bakal jadi musawarah pikeun manggihan jalan-jalan anu kongkrit pikeun ngubaran katugenah jeung kateusugema nu aya, sarta pikeun nyegah timbulna deui katugenah jeung kateusugema.”
Ti para gegedén, nu maparin biantara téh antarana ti Kolonel Suprayogi minangka Pj. Panglima T.T. III Siliwangi. Biantarana biantara tinulis anu didugikeun ku Letkol. Sambas. Mr. Iwa Kusuma Sumantri, Ketua Badan Musawarah Sunda, deuih nu ngiring sasauran téh.
Saur Pj. Panglima T.T. Ill Siliwangi, “Waktu yang Saudara-saudara pilih (di antara Sumpah Pemuda dan Hari Pahlawan) … sangat tepat sekali. Tempat yang Saudara-saudara pilih ialah kota Bandung, ialah tempat di mana beberapa hari lagi akan dilangsungkan pelantikan Dewan Konstituante, Déwan yang akan menyusun Undang-undang Dasar yang tetap bagi negara kita…
“Tidak ada gunanya kita marah karena kekecewaan-kekecewaan yang telah dialami. Tidak ada gunanya kita menyesali kesalahan-kesalahan di masa lampau. Kekecewaan dan kesalahan itu justru harus bisa kita pergunakan untuk membenarkan langkah di masa depan, supaya kesalahan jangan berulang, supaya kekecewaan jangan melimpah.”
Ari saur Mr. Iwa Kusuma Sumantri, “Pamuda Sunda perlu leuwih mentingkeun olah-raga keur kaséhatanana, perlu leuwih mentingkeun pangajaran keur ngangkat kanyahona, sarta perlu leuwih giat digawé keur perékonomianana. Sanajan kitu, ku lantaran urang Sunda hirup kumbuh sarta berjuang babarengan jeung suku-suku bangsa Indonesia lianna, tangtu baé rasa kasundaanana kasengker ku rasa solidaritas jeung suku-suku bangsa Indonésia nu séjén téa…
Tapi tangtu bae urang henteu sudi kasered batur, henteu sudi jadi kékéséd batur. Ku lantaran éta para nonoman Sunda ayeuna ngoréjat hudang singkil taki-taki maju kahareup dina sagala lapangan élmu pengetahuan jeung perékonomian. Di sawatara nagara séjén mah pulitik nyanghareupan pasualan sukubangsa téh henteu picik saperti di dieu. Basa jeung kamajuan suku-suku bangsa téh kacida diperhatikeunana sarta dimumuléna. Ngahaja diadegkeun akademi-akademi suku bangsa nu ngulik basa-basana, sajarahna sarta kabudayaanana. Malah tulisanana nu geus tara dipaké ogé dihirupkeun deui sarta dimumulé. Para nonomanana ngahaja disarakolakeun maké ongkos nagara.”
UPAMA urang nyieun tingkesanana, aya sababaraha hal anu mindeng ditepikeun ku nu milu kongres. Tangtu baé pangna remen dibahas téh ku lantaran dianggap penting minangka masalah utama anu dianghareupan ku urang Sunda harita. Ti antarana nu bisa ditingkeskeun téh nyaéta yén:
1. Rahayat anu jadi korban kateuamanan kudu gancang dijait;
2. Wangunan nagara kesatuan, hadéna dirobah jadi federasi;
3. Aya imperialismeu suku bangsa, tur tumali jeung éta pagawé di Pasundan kudu urang Sunda;
4. Masalah non jeung co kudu dileungitkeun;
5. Basa daérah kudu diundakkeun fungsina dina pangajaran sakola, kitu deui medalkeun buku-buku Sunda;
6. Urang Sunda perlu boga pahlawan (aya urang Sunda anu diangkat jadi pahlawan nasional);
7. Perlu aya paguron luhur di Tatar Sunda cara di Yogyakarta;
Anu penting dicatet téh deuih hasil Kongrés Pamuda Sunda anu mangrupa proklamasi beunang ngarumuskeun Séksi Kabudayaan, anu unina:
PROKLAMASI
Kongrés Pamuda Sunda I nu diayakeun ti tanggal 5, 6, jeung 7 Novémber di Bandung, mroklamasikeun:
Kitu diantara pertélaan ngeunaan Kongrés Pamuda Sunda anu harita dipokalan ku para nonoman Sunda anu umurna rata-rata 20 taunan.***
Langganan: Poskan Komentar (Atom)


c: text/html

text:
Lampu neon
Lampu néon nya éta lampu listrik nu bangunna saperti songsong gedé dieusi gas néon.[1]Néon nya éta jinis gas nu lamun kasundut ku kawat listrik ruhay sok milu hurung.[1] Sok aya lampu néon diparalat purilit dibangun aksara nepi ka kabaca, nu kitu biasa pikeun réklameu.[1]
Lolobana barang-barang anu bisa di jieun ruhay baris ruhay ngan lamun barang-barang éta panas.[2] Contona, dina lampu-lampu pijar biasa, aya filamen anu kudu dipanaskeun nepi ka suhu anu luhur sangkan bisa ngahasilkeun cahya.[2] Tapi ogé aya loba bahan anu bisa berpijar dina kelir-kelir béda tanpa jadi panas.[2] Bahan-bahan éta ngaluarkeun cahya ieu sabot sinar-sinar ultraviolet anu henteu katempo murag diluhurna.[2] Sinar-sinar anu henteu katempo ieu "ngahudangkeun" bahan-bahan éta, sarta kaluarna cahya anu dihasilkeun dingaranan "fluorescence" (pendaran).[2]
Kecap "fluorescence" (pendaran) asalna ti ngaran mineral "fluorspar", anu bisa berpendar dina kelir-kelir béda.[2] Sawatara bahan baris berpendar ngan lamun ngawangun gas, anu séjénna ngan lamun ngawangun cairan, sarta anu séjénna deui lamun ngawangun jadi padet.[2] Bahan-bahan anu pang pentingna nyaéta bubuk-bubuk kristal padet anu dingaranan "fosfor". [2]
Lumangsungna pendaran nu kahiji nya éta sinar-sinar anu "ngahudangkeun" nu murag dina bahan berpendar kudu diserep ku bahan éta.[2] Ayeuna sinar-sinar ieu sabenerna nyaéta hiji wangun-wangun energi.[2] Jadi atom-atom nu tangtu di jero bahan-bahan éta narima sawaréh ti energi ieu sarta jadi "hudang".[2] Dina waktu anu pohara singget dina kaayaan "hudang" ieu, atom-atom éta balik ka kaayaan alamiah, saperti mimiti.[2] Salila prosés ieu, atom-atom éta ngaluarkeun energi tambahan anu geus diserep dina wangun cahya, dingaranan "pendaran".[2]
Lampu-lampu pendar digawé sabot saab cai raksa diasupkeun kana hiji tabung kaca panjang.[2] Saterusna arus listrik dialirkan kana tabung ieu.[2] Ieu ngahasilkeun sinar-sinar ultraviolet.[2] Dinding lampu bagian dilapisan ku "fosfor" sarta fosfor ieu nyerepan kabéh sinar ultraviolet.[2] Fosfor jadi "hudang", sakumaha tadi dijelaskeun ku kituna bisa ngaluarkeun cahya.[2]
Kalayan pendaran kira-kira opat kali cahya bodas bisa dihasilkeun minangka lampu-lampu pijar biasa.[2] Lampu-lampu pendar tahan sapuluh kali leuwih lila ti lampu-lampu pijar biasa.[2] Lampu-lampu éta ogé bisa dijieun dina sagala rupa wangun.[2] Alatan kauntungan-kauntungan ieu, lampu pendar leuwih loba dipaké di imah-imah, sakola-sakola, toko-toko sarta pabrik-pabrik.[2] jancok bandung

robotstxt: allowed

filter: keep


text:
Jepang
Jepang (Nippon/Nihon 日本 kupingkeun nyaeta salah sahiji nagara pulo di Asia Wetan. Ayana di Samudera Pasifik, wates beulah wetan China, Korea jeung Rusia, sumebar ti mimiti Laut Okhotsk di kaler nepi ka Laut Cina Wetan di kidul. Kanji nu nyieun ngaran Jepang hartina "asal-panonpoe", ku sabab Jepang kadangkala dianggap sabage "Taneuh tempat bijil panonpoe".
Jepang kasusun ku 3,000 pulo-pulo,[1] numana pulo-pulo gedena nyaeta Honshū, Hokkaidō, Kyūshū jeung Shikoku, nu mangrupa 97% daratan. Lolobana ieu pulo kasusun ku pagunungan, tur masih gunung seuneu; contona, gunung pangjangkung di Jepang, Gunung Fuji, is a volcano. Jepang nomer sapuluh populasina di dunya, kira-kira 128 juta jiwa. Wewengkon Megapolitan Tokyo, nu ngawengku ibukota Tokyo jeung préféktur sabudeureunna, wewengkon metropolitan panggedena sadunya, leuwih ti 30 juta penghuni.
Panalungtikan Arkeologi nembongkeun yen kahirupan di pulo-pulo Jepang geus aya dina perioda Paleolithic Luhur. Dumasar kana catetan ngeunaan Jepang dina buku sajarah Sajarah China ti abad kahiji SM.
Pangaruh luar nu diteruskeun ku periode isolasi nu panjang ngarupakeun salah sahiji ciri sajarah Jepang. Saprak make konstitusi dina taun 1947, Jepang ngagunakeun konstitusi monarki nagara bagean ku ayana kaisar jeung parlemen nu dipilih, Parlemen Jepang.
Kakuatan ekonomi utama,[2] Jepang nomer dua ekonomina dumasar kana gedena GDP. Jepang oge anggota PBB, G8, G4 jeung APEC, sarta no lima anggaran pertahananna. Jepang oge nome opat nagara nu ekspor sarta nomer genep nagara nu impor sarta mingpin dina teknologi jeung permesinan.
Daptar eusi
Ngaran Asli[édit | sunting sumber]
Dina Basa Jepang kecap Jepang nyaeta Nippon atawa Nihon. Duanana ditulis dina karakter kanji nu sarua. Basa Jepang Nippon dipake keur kaperluan resmi, kaasup duit, cap, sarta kagiatan olahraga internasional. Nihon leuwih sederhana dipake di Jepang. Contona, urang Jepang nyebut manehna Nihonjin sarta basana Nihongo: hartina "Urang Jepang" sarta "Basa Jepang". Di Jepang ayeuna, Nippon leuwih nasionalis, sarta dipake ku para kokolot, sabalikan watesan Nihon dina watesan sederhana, sarta dipake ku sabagean gede urang Jepang.
Dina Basa Inggris kecap Jepang asalna ti kulon keur mimiti rute dagang. Dina Cina Mandarin kecap Jepang mimiti dipake ku Marco Polo nyaeta Cipangu. Sanajan kitu, dina Basa Kanton kecap keur Jepang, kamungkinanna ngarupakeun kecap mimitiJapan, nyaeta Jatbun. Dina Basa Melaya kecap Kanton ieu jadi Japang nu saterusna dipake ku Bangsa Portugis nu dagang di Malacca dina abad ka-16. Ku sabab kitu padagang Portugis dianggap nu mimiti ngenalkeun kecap Jepang ka Eropa. Mimiti dipake dina Basa English dina taun 1577, dibacana Giapan.
Dina Basa Inggris, ngaran nagara sacara resmi nyaeta "Japan". Samemehna, ditulis lengkep nyaeta "Empire of Japan" tapai saterusna robah dumasar kana konstitusi sanggeus perang. Basa resmi Jepang nyaeta Nihonkoku (日本国), nu hartina "Nagara Jepang."
Sajarah[édit | sunting sumber]
Artikel Utama: Sajarah Jepang
Hasil panalungtikan arkeologi nunjukkeun yen di Jepang geus aya kahirupan samemeh 500,000 taun katukang, salila periode Paleolitik Handap. Salila zaman es dina sababara milyar taun, Jepang ngahiji jeung Benua Asia ku ayana jembatan pulo (mimiti Sakhalin di kaler, sarta mungkin nepi ka Kyushu di kidul), nu ngagampangkeun pindahna manusa, sato jeung tutuwuhan ka kapuloan Jepang ti wewengkon China jeung Korea ayeuna.
Tanda-tanda kahirupan sosial dimimitian kira-kira 10,000 SM (Samemeh Masehi) ku budaya Jōmon, dicirikeun ku robahna tina mesolithic ka neolithic tina kahirupan moro kana kahirupan nu netep jeung mimiti apal kana tatanen. Benang acan kapanggih sarta baju masih make tina kulit kai. Kira-kira dina jaman ieu, masarakat Jomon mimiti nyieun guci tina taneuh liat, make hiasan nu nembongkeun ayana anyaman atawa henteu (Jōmon hartina "pola tali nu dianyam"). Kamungkinan, keramik pangkolotna kapanggih di Jepang, sanajan umurna teu bisa ditangtukeun.
Loba nu percaya, yen Ainu, bangsa pribumi Jepang nu tumetep di Hokkaido, ngarupakeun katurunan Jōmon tur nunjukkeun penduduk Jepang nu mimiti.
Pamarentahan jeung pulitik[édit | sunting sumber]
Japan nyaeta nagara konstitusi monarki numana kakuatan kaisar kawates kacida. Salaku simbol seremoni, kaisar dianggap salaku konstitusi "simbol nagara jeung ngahijina masarakat". Kakuatan aya dina pingpinan Perdana Menteri Jepang sarta anggota Wakil Rakyat, sedengkeun kakawasaan aya di masarakat Jepang.[3] Kaisar salaku kapala nagara dina hubungan diplomatik. Akihito nyaeta kaisar Jepang kiwari. Naruhito, Putra Mahkota Jepang, gaganti Akihito saterusna.
Préféktur[édit | sunting sumber]
Di Jepang aya 47 perfektur. Perfektur ngarupakeun bagian administrasi panggedena. Unggal perfektur ngalaksanakeun pamilihan gubernur jeung legislatif tur biro administrasi.
Perfektur ilahar kabagi kana wewengkon. Wewengkon ieu lain bentuk formal, teu pakait jeung pamilihan tur administrasi.
Di handap ieu tabel nu ilahar dipake numana perfektur diruntuykeun dumasar kana wewengkonna ti kaler ka kidul.
Propinsi saterusna dibagi kana kota, kacamatan jeung desa. Sistim ngaran nu beda aya di Kota Tokyo, nu dibagi kana 23 kota nu disebut kota husus (bagean luar tina 23 kota husus di Tokyo ngagunakeun watesan nu sarua keur kota, kacamatan jeung desa). Kota-kota (kaasup kota husus di Tokyo), kacamatan, jeung desa dipilih sacara resmi. Tambahanna, kota gede dibagi kana distrik kota-kota. Distrik kota, teu ngahiji sacara resmi.
a 23 municipalities. Also capital of Japan.
b Government Ordinance City only.
Geografi[édit | sunting sumber]
Artikel Utama: Geography of Japan
Jepang, ngarupakeun nagara kapuloan, manjang di beulah wetan Samudera Pafisik basisir Asia. Pulo gedena, ti kaler ka kidul nyaeta Karafuto (dina kakawasan Jepang: taun 1679-1875), Hokkaido, Honshu (pulo utama), Shikoku, jeung Kyushu. Mairuppo ngaleupaskeun Kapuloan Kuril ( dina Basa Jepang: 千島列島, Chishima Rettō) leuwih ti 800 km kaleureun Hokkaido; Naha di Okinawa di Kapuloan Ryukyu leuwih ti 800 km kaleureun. Tambahan sejenna, kira-kira aya 3,000 pulo leutik nu bisa kaitung ngajadikeun Jepang salaku nagara kapuloan tur leuwih lega. Kira-kira 73% ngarupakeun pagunungan, nu ngabentuk siga rante di unggal pulo utama. Gunung pangluhurna di Jepang tur kawentar nyaeta Gunung Fuji kira-kira 3,776 m. Oyakobayama, pangkalerna di Kapuloan Kuril, puncak-saljuna (2337 m) langsung kaluar di tengah laut.
Ekonomi[édit | sunting sumber]
Hubungan gawe nu raket tur hade antara pamarentah jeung industri dina widang teknologi tinggi, merhatikeun dunya pendidikan dibandingkeun keur kaperluan pertahanan (1% tina GDP) ngajadikeun ekonomi Jepang hirup kalawan gancang sarta nagara nu kuat di sagigireun Amerika jeung Eropa.
Demografi[édit | sunting sumber]
Kahirupan urang Jepang sacara etnik jeung basa hampir sarua, populasi utama nu saeutik nyaeta Korea Kaler jeung Kidul (1 million), Okinawa (1.5 million), China jeung Taiwan (0.5 million), Filipina (0.5 million), sarta Brazil (250,000), sarta minoritas bangsa pribumi Ainu di Hokkaido. 99% masyarakat Jepang ngobrol make Basa Jepang dina kahirupan sapopoe sarta ngarupakeun basa indung. Tempo oge: Religions of Japan
Budaya[édit | sunting sumber]
Budaya Jepang ngarupakeun hasil interaksi antara budaya Jomon nu kuat jeung sesana pangaruh budaya luar luar. Ciina jeung Korea nu mimiti mere pangaruh dina waktu budaya Yayoi kira-kira 300 SM. Mesir kuno jeung tradisional India dikombinasikeun dina Greco-Buddhism, mangaruhan kana seni jeung kapercyaan Jepang ti mimiti abad ka 6 M, dimekarkeun ku ngawanohkeun Mahayana Buddhism. Ti mimiti abad ka 16, mimiti asup pangaruh Eropa, sarta pangaruh dominan Amerika sanggeus Perang Dunya ka II.
Rujukan[édit | sunting sumber]
- ↑ "Nihon Rettō". Daijirin / Yahoo Japan dictionary. Diarsipkan dari yang asli pada 23 Méi 2012. Diakses pada 7 Méi 2007.
- ↑ Kesalahan pengutipan: Tag
tidak sah; tidak ditemukan teks untuk ref bernama
ciawfbjapan
- ↑ "The Constitution of Japan". House of Councillors of the National Diet of Japan. Éror: titimangsa teu valid. Diakses pada 10 Maret 2007.
- ↑ "Japan—City Population". citypopulation.de. Diakses pada 1 Pébruari 2007.
Bacaan saterusna[édit | sunting sumber]
- Conrad Totman, 2000. 'A History of Modern Japan. Blackwell Publishers.'
- C.H. Kwan. 2001. 'Yen Bloc: Toward Economic Integration in Asia.' Brookings Institution Press.
- Bernson, Mary Hammond and Elaine Magnusson, eds. MODERN JAPAN: AN IDEA BOOK FOR K-12 TEACHERS. MULTICULTURAL EDUCATION RESOURCE SERIES. Olympia, WA: Office of the State Superintendent of Public Instruction, 1984. ED 252 486.
- Cogan, John J. and Donald O. Schneider, eds. PERSPECTIVES ON JAPAN: A GUIDE FOR TEACHERS. Washington, DC: National Council for the Social Studies, 1983. ED 236 090.
- EAST MEETS WEST: MUTUAL IMAGES. Stanford, CA: California Center for Research in International Studies, l980. ED 196 765.
- Kaderabeck, Leslie. THE JAPANESE AUTOMOBILE WORKER: A MICROCOSM OF JAPAN'S SUCCESS. 1985. ED 263 041.
- Murphy, Carole. A STEP BY STEP GUIDE FOR PLANNING A JAPANESE CULTURAL FESTIVAL. 1983. ED 238 748.
- Wojtan, Linda S. FREE RESOURCES FOR TEACHING ABOUT JAPAN. Bloomington, IN: Midwest Program for Teaching about Japan, Indiana University, 1986. ED 270 3891.
Rupa-rupa jejer[édit | sunting sumber]
- Kalénder Jepang
- Atikan di Jepang
- Transportasi di Jepang
- Tentara Jepang
- Hukum Jepang
- Televisi jeung Radio Jepang
- Masalah étika di Jepang
- Budaya ponsél di Jepang
Tumbu kaluar[édit | sunting sumber]
- Resmi
- Kantei.go.jp—Official prime ministerial and cabinet site
- Kunaicho.go.jp—Official site of the Imperial family.
- Ministry of Foreign Affairs—Detailed papers on Japan's foreign policy, education programs, culture and life.
- Shugi-in.go.jp—Official site of the House of Representatives
- National Diet Library (English)
- Media
- Pariwisata
Tingali ogé Jepang di Wikivoyage
- Sejenna
- CIA World Factbook—Japan
- Encyclopaedia Britannica's Japan portal site
- Guardian Unlimited—Special Report: Japan
- Atlas Japan Wikimedia, ngandung peta ngeunaan Japan.
- Digawé ku Government of Japan dina Proyék Gutenberg containing the 1889 and 1946 Constitutions
Apganistan · Arab Saudi · Arménia1 · Azerbaijan1 · Bahrain · Bangladésh · Butan · Brunéi · Cina · Géorgia1 · India · Indonésia · Irak · Iran · Israél · Jepang · Kamboja · Kazakhstan3 · Kirgizstan · Koréa Kalér · Koréa Kidul · Kuwait · Laos · Libanon · Maladéwa · Malaysia · Mesir3 · Mongolia · Myanmar · Nepal · Oman · Pakistan · Pilipina · Qatar · Rusia3 · Singapura · Siprus1 · Sri Lanka · Suriah · Tajikistan · Thailand · Timor Lésté2 · Turki3 · Turkménistan · Uni Émirat Arab · Uzbékistan · Viétnam · Yaman · Yordania
Bantosanna diantos kanggo narjamahkeun.


text:
Wolfgang Amadeus Mozart
Wolfgang Amadeus Mozart anu ngaran aslina Johannes Chrysostomus Wolfgangus Gottlieb Mozart manéhna dibaptis minangka Johannes Chrysostomus Wolfgangus Teofilus Mozart.[1]. Mozart nyaéta ngaran sanggeus Aki ti pihak indungna sarta sanggeus Saint dina tanggal kalahiranna, Johannes Chrysostomus. Lahir di Salzburg, 27 Januari 1756, maot di Wina, Austria, 5 Désémber 1791, manéhna saurang komponis sarta bisa disebut jalma pangjeniusna dina sajarah musik kulon.[2] Anak ti Leopold Mozart sarta pamajikanana, Anna Maria Pertl.[2] Leopold nyaéta saurang komposer pamaén biola, suksés sarta concertmaster asisten di pangadilan Salzburg.[2]
Karir[édit | sunting sumber]
Wolfgang mimitian nulis minuets dina umur 5 taun sarta simfoni dina umur 9 taun.[2] Sabot manéhna taun, manéhna sarta lanceukna, Maria Anna (anu katelahna "Nannerl"), ngalakonan sauntuyan konser ka pangadilan Éropa sarta dayeuh-dayeuh badag.[2] Kadua barudak éta maénkeun keyboard, tapi Wolfgang jadi virtuoso biola ogé.[2] Di Paris, Mozart ngora medar karya kahijina, opat sonata pikeun clavier kalayan biola anu nyumponan (1764). Dina 1768 manéhna nyusun opera kahijina, La Finta Semplice, anu premier di Salzburg.[2] Dina 1769-70, Leopold sarta Wolfgang ngalakonan tur ngaliwatan Italia.[2] Lalampahan di Italia nu kahiji ngahontal penclutna dina hiji opera anyar, Mitridate, balik di Ponto, diwangun pikeun Milan.[2] Dina dua lalampahan Italia saterusna manéhna nulis dua opera leuwih pikeun Milan, Ascanio di Alba (1771) sarta Lucio Silla (1772).[2] Karya musikna aya dina tilu tahap: mimiti (1761-1772), pertengahan (1772-1781), sarta ahir (1781-1791) anu dipikawanoh pangalusna Mozart diwangun leuwih ti 600 karya kaasup: 21 panggung sarta opera karya, 15 Misa, leuwih ti 50 simfoni, 25 piano konserto, 12 konserto biola, 27 konser arias, 17 sonata piano, 26 String kuartet, sarta potongan séjénna.[2] Gayana pohara unik, henteu kawas loba gaya musik di waktuna. Jalma-jalma henteu ngahargaan musik anu radikal alatan maranéhanana henteu mengerti Mozart anu kompleks sarta rongkah musik.[2] Dina taun-taun saterusna, Mozart ngagabungkeun loba unsur musik sarta gaya ti sagala rupa nagara ka dina na digawé. Digawé nepi ka larut Na ngawengku tilu opera anu pangkacelukna, The Perkawinan Figaro, Don Giovanni, Cosi fan Tutte, ditulis kalayan kolaborasi jeung Lorenza da Ponte sarta potongan pamungkas gereja tilu, Misa di C minor, Ave Verum Corpus, sarta Requiem.[2] Kadua Misa di C Minor sarta Requiem tetep can bérés.[2] Mozart punjul dina saban wangun di mana manéhna diwangun.[2] Sajamanna manggihan ambivalensi hariwang sarta eusi émosional rumit musikna hésé dipahaman. Biasa jeung gaya, cahya déét musik rococo, panongton aristokrat henteu bisa narima kompleksitas musik nu jero.[2] Tapi, jeung Josef Haydn, Mozart nyampurnakeun wangun grand simfoni, opera, kuartet gésék, sarta konserto anu menandai période klasik dina musik.[2] Dina opera wawasan psikologis rongkah Mozart nyaéta unik dina sajarah musik. Musikna informasi pakasaban Haydn saterusna sarta ti generasi saterusna ti komposer, utamana Beethoven.[2] Kasuksésan karyanya terus nepi ka ahir, sanajan téma anu leuwih poék tina kapeurihan sarta isolasi tumuwuh leuwih ditandaan dina sawatara warsih pamungkas, sarta komposisina terus ngaluarkeun daya, hususna pikeun musisi sarta nu mikaresep musik.[2]


text:
Pangajaran 6
MACA (Maca Ngilo)
Baca ieu wacana sing imeut!
MEKARKEUN KASENIAN TRADISIONAL
Kasenian tradisional nyaéta kasenian anu napak dina tradisi atawa kabiasaan masarakat. Rupa-rupa kasenian Sunda kayaning; calung, réog, degung, kendang penca, jaipongan, kaasup conto kaseian tradisional. Tangtu waé ieu kasenian téh ku urang kudu dimekarkeun ngarah tetep dipikaresep ku balaréa sarta henteu tinggaleun jaman.
Salah sahiji conto kasenian Sunda anu geus dimekarkeun nyaéta jaipongan. Keur urang Sunda mah kawasna geus teu bireuk deui kasenian jaipongan téh bubuhan sakitu populérna.
Upama dibandingkeun jeung kasenian séjénna, kayaning calung, angklung atawa réog, jaipongan leuwih loba nu mikaresep. Pangna kitu lantaran daya tarik ieu kasenian leuwih punjul, pangpangna dina lebah unsur gerakan.
Lamun ditilik tina sajarahna, jaipongan téh asalna tina kasenian ketuk tilu, nyaéta kasenian anu diigelan ku ronggéng atawa dombrét disebutna di wewengkon basisir kalér mah.
Éta ketuk tilu téh tuluy diropéa ku Gugum Gumbira, salasaurang seniman karawitan Sunda. Ditambahan deui boh dina tatabeuhanana, boh dina gerak ibingna. Gerak ibingna dipasieup deui ku gerak silat, tari modéren, jsb. Ngaranna ogé tuluy robah, tina ketuk tilu jadi jaipongan.
Kasenian jaipongan kiwari geus pohara mekar jeung sumebar ka mana-mana. Kamekaran henteu ukur di panggung wungkul, tapi beuki lega ambahanana. Dina dunya rékaman upamana, kiwari geus pohara lobana kasét-kasét rékaman jaipongan. Urang bisa manggihan méh di unggal toko kasét. Ku kitu téh manusabah lamun jaipongan beuki kawentar ka mana-mana. Malah lain bangsa urang baé nu resepeun, bangsa deungeun ogé teu saeutik anu kasengsremeun. Loba urang asing anu dialajar sarta bisa ngigel jaipongan.
Dina kahirupan sapopoé, apan mindeng pisan lamun aya nu hajat téh sok nanggap jaipongan. Kitu deui dina acara pagelaran-pagelaran seni, boh dina agustusan boh pintonan seni di sakola, nu ngigel jaipongan di panggung téh apan tara kaliwat, sok aya baé. Ieu hiji bukti yén kasenian jaipongan téh kalandep ku balaréa.
(tina buku Sabasa 1A pikeun kelas 7 Semester kahiji, kaca 103 – 104)
Jawab pananya di handap !
- Naon nu dimaksud kasenian tradisional téh?
- Sebutkeun conto kasenian Sunda anu kaasup kasenian tradisional!
- Naon sababna kasenian jaipongan leuwih dipikaresep ku balaréa?
- Saha seniman anu ngaropéa jaipongan?
- Jaipongan téh ayeuna geus mekar pisan. Cing sebutkeun dina hal naon baé kamekaranana?
- Cing sebutkeun waditra kasenian naon baé anu dipaké mirig jaipongan téh?
- Tétélakeun naon buktina yén jaipongan dipikaresep ku bangsa deungeun!
- Naon sababna urang kudu mekarkeun kasenian tradisional?
Diserat deui ku Hĕrni Hĕrningsih, tina buku : Sabasa 1A (Pangajaran Basa Sunda Pikeun Siswa SMP di Kota Bogor), MGMP Basa Sunda Kota Bogor, Drs. Ahmad Hadi (Editor), Tangerang:Pamulang, citakan munggaran, 2004.
Tinggalkan komentar
Belum ada komentar.
Comments RSS TrackBack Identifier URI


text:
Susilo Bambang Yudhoyono
Jend. TNI (Purn.) Dr. H. Susilo Bambang Yudhoyono (gumelar di Tremas, Arjosari, Pacitan, Jawa Wétan, Indonésia, 9 Séptémber 1949; umur 65 taun) nyaéta Présidén Indonésia ke-6 anu nyekel kalungguhan saprak 20 Oktober 2004 nepi ka kiwari. Manéhna anu populér kalayan panggero SBY, babarengan Wawakil Présidén Muhammad Jusuf Kalla kapilih dina Pemilu Présidén 2004. Manéhna junun nuluykeun pamaréntahanana pikeun période kadua kalayan meunang deui Pemilu Présidén 2009, ayeuna babarengan Wawakil Présidén Boediono. Ku kituna, saprak era reformasi dimimitian, Susilo Bambang Yudhoyono mangrupa Présidén Indonésia kahiji anu ngabéréskeun mangsa kepresidenan salila 5 warsih sarta junun terpilih balik pikeun période kadua.
Yudhoyono nu ogé digeroan Sus ku kolotna, ngaliwatkeun sawaréh mangsa leutik sarta rumajana di Pacitan. Manéhna mangrupa saurang pensiunan militer. Salila di militer manéhna leuwih dipikawanoh minangka Bambang Yudhoyono. Karier militerna kaeureunkeun sabot manéhna diangkat Présidén Abdurrahman Wahid minangka Menteri Pertambangan sarta Energi dina warsih 1999 sarta témbong minangka salah saurang pangadeg Partéi Démokrat. Pangkat pamungkas Susilo Bambang Yudhoyono nyaéta Jenderal TNI saméméh pangsiun dina 25 Séptember 2000. Dina Pemilu Présidén 2004, kapinunjulan sorana ti Présidén Megawati Sukarnoputri nyieunana jadi présidén kahiji anu terpilih ngaliwatan pemilihan langsung ku rahayat Indonésia. Hal ieu dimungkinkan sanggeus ngaliwatan amandemen UUD 1945.
Dina kahirupan pribadina, Manéhna nikah jeung Kristiani Herrawati anu mangrupa anak awéwé katilu Jenderal (Purn) Sarwo Edhi Wibowo (alm), komandan RPKAD (kiwari Kopassus) anu turut mantuan numpes Partéi Komunis Indonésia (PKI) dina warsih 1965.


text:
Gaang
Gaang ngawengku kulawarga Gryllotalpidae, serangga nu awakna kandel, panjangna kira 3-5 cm, biwir hareupna mekar kawas singkup pikeun ngagali taneuh jeung ngojay, panonna bolotot. Gaang sawawa bisa hiber nepi ka 8 kilo jauhna (dina usum kawin), getol sapanjang taun, tapi mun keur usum tiris mah hibernasi.
Gaang téh omnivora, ngahakan jentik, cacing, akar tutuwuhan, jeung jukut. Anapon gaang, sok dimangsa ku manuk, beurit, lasun, peusing, jeung careuh.
Gaang téh aya di mana-mana, tapi kusabab liarna peuting sarta lolobana mah cicing dina jero taneuh, manusa jarang nu mireungeuh. Biasana, gaang mah cicing di pakebonan, sawah, patamanan, atawa lapang golep. Lima ti antara tujuh spésiés gaang nu aya di Amérika Kalér asalna ti Éropa, Asia, jeung Amérika Kidul, sarta tara dianggap hama. Di Asia, gaang kadang sok digoréng.
Di sababaraha wilayah, populasi gaang nyirorot alatan karuksakan alam/habitatna (érosi, péstisida).
Spésiés[édit | sunting sumber]
- Gryllotalpa cultriger (gaang kulon)
- Gryllotalpa major (gaang jukut)
- Gryllotalpa gryllotalpa (gaang Éropa)
- Gryllotalpa fossor (gaang wétan)
- Gryllotalpa africana (gaang Aprika)
- Neocurtilla hexadactyla (gaang kalér)
- Scapteriscus abbreviatus (gaang Scudder jangjang pondok)
- Scapteriscus borellii (gaang kidul)
- Scapteriscus didactylus (gaang India Kulon)
- Scapteriscus imitatus (gaang imitator)
- Scapteriscus vicinus (gaang Scudder tawny)
Sumber rujukan[édit | sunting sumber]
- Mole cricket, Wikipédia édisi basa Inggris (13 Juni 2006)


text:
Assalamu Alaikum Wr. Wb.
selamat pagi,salam sejahtera kanggo urang sadaya.
Perbaikan kualitas bangsa kedah ditempuh sarta utamana ngaliwatan atikan. Atikan eta proses anu paos,anu tak liren-liren na kanggo ngahontal hiji tujuan sarta kabuka kanggo nampi ideu-ideu sarta konsep-konsep anyar. Eta hartos atikan,ku kituna hiji waktos kenging ti atikan eta pisan anu bade numuwuhkeun budaya anyar kalawan jalmi anu calakan.
Salila jalmi na calakan mangka manehna ngagaduhan kawijakan sarta kebajikan jero jiwana. Barulah sanggeus eta anjeunna sanggem ngawasa sains sarta teknologi. Budaya anyar eta pisan anu barobah kaayaan kontra budaya anu saterusna lebet ka jero tatanan barobah kaayaan balarea (budaya) alternatif anu bade dipilih ku bangsa ieu.
Sadayana ngaliwatan atikan anu tertata rapi: atikan anu sanggem mencerdaskeun,sanggem numuwuhkeun jiwa anu bajik sarta bijak,sarta ngawasa sains sarta teknologi. Eta pisan antos anu bade ngarobah bangsa Indonesia barobah kaayaan Indonesia anyar.
Perkawis ieu kasampak bade barobah kaayaan ”momok” kanggo atikan di Indonesia. Tacan deui masalah kakurangan tanagi pendidik terselesaikan,masalah sarana atikan anu henteu nyukupan wedal,sarta nyusul masalah awis na waragad atikan.
Urang rumaos keneh minangka bangsa anu tinggaleun jero sagala rupa perkawis dibandingkeun kalawan bangsa sanes. Ku margi eta hiji-hiji na jalan kanggo mencerdaskeun bangsa nyaeta kalawan ngaronjatkeun atikan demi kanggo ngajadikeun bangsa anu calakan ngaliwatan sistem atikan nasional anu menyeluruh sarta terencana.
Nanging kanggo nuju ka arah eta,jalan anu ditempuh paos pisan sarta berliku margi masalah atikan patali pisan kalawan faktor sanes,kaasup masalah ekonomi,kaamanan sarta masalah sosial lianna. Para guru oge dipambrih mimiti ngarobah cara diajar ka siswa. Para guru oge henteu kenging deui mikeun tekanan ka siswa sepertos palajaran ngapalkeun sarta mikeun soal pilihan dobel (multiple choice) margi tiasa berdampak dina pembentukan kapribadian.
Peran atikan,minangka sarana pemberdayaan,kedah sacara sadar nyiapkeun peserta didik jero kahirupan balarea sae minangka individu atawa anggota balarea. Pemberdayaan ngan ngagaduhan hartos lamun proses pemberdayaan barobah kaayaan haturan sarta kadudukan ti kabudayaan.
Ku margi eta,atikan kedah numuwuhkeun jiwa independensi,ngusikkeun parnyataan diri sarta para pendidik ngawulang siswa kanggo hirup jero harmoni kalawan ngajenan kitu kaayaanana beda.
Ka hareupeunana,sistem atikan kedah robih ti instruksional barobah kaayaan motivasional berprestasi,berkreasi,sarta linuhung pekerti.


text:
Chrisye
Chrisye lahir di Jakarta 16 Séptember 1949 – 30 Maret 2007.[1] Chrismansyah Rahardi nyaéta ngaran pituin Chrisye, saurang penyanyi pop legendaris Indonésia.[1] Mimitian bermusik sabot ngagabung minangka pamaén bass band Gipsy babarengan Zulham Nasution, Keenan Nasution, Gauri Nasution, Onan sarta Tami.[1] Babarengan jumplukan Gipsy ieu pisan Chrisye anu basa éta jadi vokalis sakaligus bassis sempet kacatet minangka band penghibur di hiji restoran Indonésia di New York.[1] Hanjakalna Gipsy ogé teu bisa tahan lila, taun 1970, babarengan Gipsy Band ogé, Chrisye sempet menggung di TIM Jakarta anu ngahadiran béntang sémah almarhum Mus Mualim.[1] Kira-kira taun 1977, Chrisye kakara mitembeyan karir solona.[1] Chrisye dina waktu singget ngaranna langsung ngaroket minangka vokalis andal keur nembangkeun lagu karya James F. Sundah anu dijudulan Lilin-lilin Kecil.[1] Di waktu anu sarua manéhna ogé meunang ajang "Pasanggiri Karya Cipta Lagu Rumaja Prambors" (LCLR).[1] Hébatna deui, sapanjang kurun era 1980-an nepi ka ngasupan taun 2000, ngaran Chrisye teu kungsi tikerelep.[1] Ampir kabéh album anu dirilisna sok dipapag alus di industri musik Indonésia.[1] Chrisye kaceluk liwat lagu Lilin-lilin Kecil di taun 1977 sarta Badai Pasti Berlalu sanggeus bersolo-karir minangka penyanyi.[1] Taun 1995, Chrisye nampa BASF Legend Award luhur pengabdianna ka musik Indonésia salila ieu.[1] Dina taun 2002, Chrisye ngaluarkeun album Dékadeu di mana manéhna nyanyikeun deui sajumlah lagu lila.[1] Saprak 31 Juli 2005, Chrisye kudu dirawat di rumah sakit di Singapura alatan mengidap Kanker Paru-paru.[1] Chrisye maot dina tanggal 30 Maret 2007 pukul 04.08 isuk-isuk di Jakarta alatan Kanker Paru-paru anu dideritana sarta dimakamkeun di TPU Jeruk Purut.[1]
Biodata[édit | sunting sumber]
- Ngaran Pepek: Chrismansyah Rahadi
- Ngaran Populér: Chrisye
- Tempat Tanggal Lahir: Jakarta, 16 Séptember 1949
- Agama: I s l a m
- Ngaran Kolot: Bapa: (Alm) Laurens Rahadi Ibu: (Alm) Hana
- Wafat: Jakarta, 30 Maret 2007 (57 taun)
- Dimakamkan: TPU Jeruk Purut, Jakarta Kidul
- Pamajikan: G.F Damayanti Noor, nikah dina taun 1982
Anak:
- Rizkia Nurannisa (Anissa): awéwé
- Risti Nurraisa (Risty): awéwé
- Rainda Prashatya (Pasha) & Randa Pramasya (Masha): lalaki (kembar)
Atikan:
- Lulus SMA taun 1967
- Téknik Arsitektur taun I (drop out)
- APP Trisakti taun III (drop out)
Album :
- Lilin-Lilin Kecil (Single), Jurang Pemisah (1976)
- Guruh Gipsy : Album Guruh Gipsy (1977)
- Badai Pasti Berlalu (1977)
- Sabda Alam (1978)
- Percik Pesona (1979)
- Puspa Indah Taman Hati - solo album (1980)
- Pantulan Cinta - solo album (1981)
- Resesi - solo album (1983)
- Metropolitan (1983)
- Nona (1984)
- Sendiri (1984)
- Aku Cinta Dia (1985)
- Hip Hip Hura (1985)
- Nona Lisa (1986)
- Jumpa Pertama (1987)
- Hening, Kidung - new arrangement (1988)
- Pergilah Kasih - solo album (1989)
- Cintamu T’lah Berlalu (1992)
- Sendiri Lagi (1993)
- Kesan Dimatamu (1994)
- AcoustiChrisye (1996)
- Kala Cinta Menggoda (1997)
- Badai Pasti Berlalu - Re-recorded (1999)
- Konser Tur Legendary (2001)
- Dekade (2002)
- Senyawa (2004)
Pangajén:
Internasional
- Jawara Kahiji Enka Song Festival anu diayakeun ku Fuji TV, Tokyo Jepang (1986)
- Vidéo Klip lagu Pergilah Kasih jadi Vidéo Klip Indonésia kahiji anu ditayangkeun di MTV Hongkong (1990)
Nasional
- Penyanyi Lalaki Kesayangan dina Angket Siaran ABRI
- Opat Piringan Emas pikeun album: Sabda Alam (2 buah), Aku Cinta Dia, dan Lagu Cinta (minangka panyipta lagu) anu dibawakeun ku Vina Panduwinata
- Opat Piringan Pérak pikeun album: Hip Hip Hura, Resesi, Metropolitan, sarta Sendiri.
- Vidéo Klip "Sendiri Lagi" kapilih minangka Vidéo Klip Favorit sarta Pangalusna dina Vidéo Musik Indonésia, épisode ka-5
- Lima album Chrisye (KAku Cinta Dia, Hip Hip Hura, Kisah Cintaku, Pergilah Kasih, dan Cintaku T’lah Berlalu) junun meunangkeun pangajén musik pang bergengsi di Indonésia, nyaéta HDX sarta BASF Award
- Pangajén BASF Legend Award ka Chrisye luhur pengabdianna ka musik Indonésia salila ieu (1995)
- Chrisye ogé saurang panyipta lagu tohaga aya leuwih ti 80 lagu ciptaanna sarta sawatara diantarana jadi hit anu dibawakeun ku sawatara penyanyi kawas: Vina Panduwinata, Tika Bisono, Andi M. Matalatta, sarta Utha Likumahua.[1]
Lagu Chrisye[édit | sunting sumber]
- Adakah
- Aku Cinta Dia
- Aku Cinta Padamu
- Anak Jalanan
- Anak Sekolah
- Andai Aku Bisa
- Anggrek Bulan
- Angin Malam
- Angrek Bulan
- Badai Pasti Berlalu
- Baju Pengantin
- Bulan Namanya
- Burkat
- Cinta Kita
- Cinta Yang Lain
- Cintaku
- Cintamu Telah Berlalu
- Citra Hitam
- Damai Bersama-Mu
- Dara Manisku
- Dekadensi
- Dendam
- Di Batas Akhir Senja
- Di Bawah Sinar Bulan Pertama
- Dia
- Dimana
- Duka Sang Bahaduri
- Galih Dan Ratna
- Gelap 'Kan Sirna
- Gerutu Menggerutu
- Gita Cinta
- Harapan
- Hari Hariku
- Haruskah
- Hidupku Untuk Cinta
- Hip Hip Hura
- Hura Hura II
- Hura-Hura
- Huru Hara
- Januari Yang Indah
- Jeritan Seberang
- Jika Surga Dan Neraka Tak Pernah Ada
- Jurang Pemisah
- Juwita
- Kala Cinta Menggoda
- Kala Sang Surya Tenggelam
- Kalimantan
- Kan Berlalu
- Kangen
- Kau dan Aku
- Kembalilah
- Kembang Goyang
- Kenang-Kenangan
- Kesan Di Matamu
- Ketika Tangan dan Kaki Berkata
- Khayalku
- Kidung
- Kisah Cintaku
- Kisah Kasih di Sekolah
- Kisah Kasih Disekolah
- Kr. Pasar Gambir dan Stambul Anak Jampang
- Lagi Lagi
- Lagu Putih
- Lakon Manusia
- Lenny
- Lestariku
- Lilin Lilin Kecil
- Lirih
- Maafkan
- Maafkanlah
- Malam Pertama
- Marlina
- Masa Kecil
- Matahari
- Mawar Merah
- Memori Kita
- Menjadi Seperti Yang Kau Minta
- Menunggumu
- Merepih Alam
- Merpati Putih
- Mesin Kota
- Metropolitan
- Nada Asmara
- Natalie
- Nona Lisa
- Nostalgia Cinta
- Nyanyian Rindu
- Oh Cintaku
- Pagi
- Panah Asmara
- Pelangi
- Pemuda
- Pengalaman Pertama
- Pergilah Kasih
- Problema
- Puspa Indah Taman Hati
- Putri
- Putri Malam
- Rindu
- Romeo and Julia
- Saat Yang Indah
- Sabda Alam
- Sahabat
- Sakura Dalam Pelukan
- Sana Sini
- Satu Cinta
- Sayang
- Selamat Jalan Kekasih
- Selamat Tinggal Sayang
- Semua Sudah Lain
- Semusim
- Sendiri Lagi
- Sentuhan Cinta
- Seperti Dulu
- Seperti Yang Kau Minta
- Sirna
- Smaradhana
- Suatu Persembahan Cinta (feat. Element)
- Swara Hati
- Terima Kasih
- Terpendam
- To My Friend On Legian Beach
- Tobat
- Untukku
- Yuli
- Zamrud Khatulistiwa.[2]


text: 1Murid nu dua welas teh disaur ku Isa, tuluy dipaparin pangawasa pikeun nundung roh-roh jahat, nyageurkeun panyakit-panyakit, jeung rupa-rupa kalemahan badan. 2Ieu ngaran-ngaranna rasul-rasul anu dua welas teh: Nu mimiti Simon, anu sok katelah Petrus tea, jeung dulurna Andreas; tuluy Yakobus bin Sebedeus jeung Yahya dulurna; 3tuluy Pilipus jeung Bartolomeus; Tomas jeung Mateus, petugas pajeg tea; Yakobus bin Alpius jeung Tadeus; 4Simon urang Selot jeung Yudas Iskariot; Yudas teh anu hianat ka Isa tea. 5Rasul nu dua welas teh ku Isa diutus sarta didawuhan kieu, “Poma, maraneh ulah nepi ka mengpar kana jalan bangsa deungeun atawa asup ka kota urang Samaria; 6tapi nu kudu dijugjug teh, nya eta domba-domba Israil nu geus kabur ninggalkeun umat-Na. 7Geura arindit, tuluy embarkeun yen Karajaan Sawarga teh geus tereh ngadeg; 8hirupkeun deui nu paraeh; cageurkeun nu lepra; tundung roh-roh setan. Ieu hal, katampana ku maraneh teh, henteu kudu mayar; ku sabab eta, mikeunna oge ulah menta dibayar. 9Poma, ulah mawa barang emas-emasan, perak, atawa tambaga dina beubeur maraneh; 10ulah mawa bekel keur di perjalanan, entong mawa baju dua rangkep, tarumpah, atawa iteuk; sabab ari anu barang gawe mah, sakuduna narima buruhan. 11Lamun maraneh asup ka hiji kota atawa ka hiji desa, teangan saha di dinya anu pantes; di dinya maneh kudu nganjrek teh, tepi ka waktuna maneh kudu indit deui ti dinya. 12Lamun maraneh rek asup ka imahna, kudu uluksalam heula ka nu boga imah. 13Lamun manehna suka narima ka maneh, salam maneh teh ditarima; lamun henteu sukaeun, tangtu uluksalam maneh balik deui ka maraneh. 14Lamun aya anu teu sukaeun kaanjangan sarta embungeun ngadengekeun kana omongan maneh, maneh kudu indit ti eta imah atawa ti eta kota; tuluy gibrigkeun kekebul taneuhna tina suku. 15Ceuk Kami: Nasibna kota Sadumu jeung Gomora bakal leuwih hade, ti batan nasib eta kota: Jaga dina poean Pangadilan. 16Masing inget, maraneh diutus ku Kami teh, henteu beda ti domba anu digiring ka tengah-tengah ajag. Ku sabab eta, maraneh kudu pinter kawas oray, lantip kawas japati. 17Tapi maraneh kudu tetep waspada, ka sing saha oge. Sabab ti antara maranehna teh, bakal aya nu baroga maksud nyerenkeun maraneh ka Majelis Agama sarta maraneh bakal dihukum rangket di tempat-tempat pangibadahanana. 18Maraneh bakal dihadepkeun ka parapembesar jeung raja-raja tina lantaran Kami. Hal ieu teh, pikeun jadi saksi ka maranehna jeung ka sakur anu teu wawuh ka Allah. 19Upama maraneh nepi ka diserenkeun; poma, ulah salempang kumaha atawa naon nya piomongeun; sabab dina waktu eta pisan, maraneh bakal dipaparin pituduh naon anu kudu diucapkeun. 20Sabab anu nyarita teh lain maraneh, tapi Ruh Allah Rama anu ngadawuh di jero diri maraneh. 21Dulur jeung dulur bakal silih dakwa, supaya nu hiji dipaehan; kitu keneh bapa ka anak. Barudak bakal ngalawan ka nu jadi kolot, malah nepi ka wani maehan. 22Maraneh bakal dipikageuleuh ku sarerea tina lantaran ngaran Kami; tapi sing saha anu satia nepi ka panungtungan mah, bakal salamet. 23Upama maraneh dikaniaya di hiji kota, kudu nyingkir ka tempat sejen. Sabab Kami ngabejaan ka maraneh, yen samemeh kota di Israil kaider kabeh, Putra Manusa bakal rawuh manten. 24Ari murid moal ngungkulan guruna; kitu deui bujang, moal ngungkulan dununganana. 25Geus untung, lamun si murid bisa kaaku disajajarkeun jeung guruna atawa bujang disajajarkeun jeung dununganana. Lamun nu boga imah geus disebut Beelsebul, mo aya hesena nyebut Beelsebul ka saeusi imahna. 26Ku sabab eta, maranehna mah ulah dipikasieun. Euweuh perkara anu gelap anu moal teu kaboker atawa perkara nu buni anu moal teu kapanggih. 27Naon nu ku Kami dicaritakeun ka maraneh di nu poek, ku maraneh kudu dicaritakeun deui di nu caang; sakur nu diharewoskeun kana ceuli, ku maraneh kudu diuar-uarkeun ti luhur suhunan. 28Ulah sieun ka nu rek ngabinasa ka awak maneh, tapi teu bisaeun ngabinasa kana nyawa maneh; kudu sarieun teh, ku anu bisa ngabinasa badan jeung nyawa maraneh di naraka. 29Ari manuk piit, dijualna teh, lain dua saduit? Sanajan kitu, moal aya anu ragrag kana taneuh ari henteu dikersakeun ku Rama maraneh mah. 30Malah buuk dina sirah maraneh oge geus kaitung jumblahna. 31Ku sabab eta, ulah hariwang, maraneh teh leuwih punjul ti batan manuk piit. 32Jeung deui, sing saha anu ngaku ka Kami di hareupeun umum, tangtu diaku deui ku Kami di payuneun Ama Kami nu linggih di Sawarga. 33Sabalikna, sing saha nu ngangles ka Kami di hareupeun umum, tangtu diangles deui ku Kami di payuneun Ama nu linggih di Sawarga. 34Ulah boga sangkaan yen Kami bakal ngadatangkeun karapihan ka ieu dunya. Saenyana mah, Kami datang teh lain mawa karapihan, tapi mawa pedang. 35Kami datang rek nimbulkeun pasalia antara anak lalaki jeung bapa, anak awewe jeung indung, antara minantu awewe jeung mitoha awewe, 36sarta batur-batur saimahna bakal jadi satru. 37Sing saha anu leuwih nyaah ka indung bapa, ti batan ka Kami, henteu pantes jadi murid Kami; saha nu leuwih nyaah ka anakna, — boh awewe, boh lalaki — ti batan ka Kami, nu kitu henteu pantes keur Kami. 38Jeung deui, saha-saha nu teu daek manggul salibna sarta nuturkeun ka Kami, nu kitu ge teu pantes keur Kami. 39Saha-saha anu ngabelaan nyawana, bakal kaleungitan nyawana; saha-saha nu kaleungitan nyawana tina lantaran Kami, nyawana bakal salamet. 40Sing saha nu daek ngaku ka maraneh, eta teh sarua jeung ngaku ka Kami. Saha-saha nu daek ngaku ka Kami, eta teh geus daek ngaku ka Nu geus ngutus ka Kami. 41Saha-saha anu daek ngaku ka nabi sakumaha pantesna, manehna bakal narima ganjaran anu geus ngabaku keur nabi; jeung deui, saha-saha anu daek narima jelema bener sakumaha mistina, bakal diganjar ku ganjaran anu geus baku keur jelema bener. 42Sing saha anu nyuguhan nginum, — sanajan ngan ukur cai herang sacangkir — ka nu panglaip-laipna ti antara murid-murid Kami, ceuk Kami ka maraneh: Anu kitu oge moal kaliwat, tangtu baris narima ganjaran.”


text:
Ku: Ambu Heny Gustini
Minangka bubuka pisanggem, sim kuring nyanggakeun sadaya puji ka alloh nu mubreng alam, anu midamel sareng ngurus bumi-langit katut sapangeusina. Ku ayana widi ti Ayeuna, urang sadaya tiasa kumpul didieu, enggoning nepangkeun sareng manjangkeun silaturahmi, antawis kulawargi ti soreang sareng kulawargi ti katakpang. Mugi-mugi wae ieu pajemuhan the aya dina rido sareng ginulur rahmat Gusti yang Widi.
Bapa miwah ibi suhadma sakalih, pun lanceuk sawargi-wargi dongkap ka dieu the seja aya nu dipimaksud. Rupina ka bapa sareng ibu suhadma oge parantos ka galih. Naming teu aya lepatna saupami ku sim kuring didadarkeun deui kalawan langkung tandes. Janten kieu gek-gekannanamah.
Pun lanceuk the gaduh budak, upami dipapandekeun kana hayam mah nuju jajangkar. Duka kumaha ngawitanana, eta pun alo the sering ngalalar ka katapang. Meusmeus kareles teu aya ti rorompok. Sihoreng teu aya nu di anjing cai, aya nu di heroan. Lami-lami rupina the dugi ka wanton uggah. Tetela geuning pun alo the tos kabandang ku mojang lenjang pancaran katapang, anu taya sanes putra kameumeut bapa sareng ibu suhadma, nyaeta neng Enok Sariningsih tea.
Pun lanceuk the aya bingah, aya rempan. Dupi bingahna, eta geuning gaduh budak lalaki, pun Sakim tea, tos taya gerents niat rarabi. Ari rarabi the, kangge urang anu nganut agama islam, apan janten sasawios sunh rorul. Jalaran kitu, rumah tangga the bagian mangrupi tina ibadah. Eta rupina kabingah anu teu kinten ageungna. Dupi anu matak jadi rempan, boh bilih mojang anu dipikahoyong ku pun Sakim the ninggang kana babasan lain bangban lain pancing; lain babad lain tanding, piit ngendeuk-ngendeuk pasir cileunvang mande sagara. Margi tangtosna oge tos kauninga ieuh, kulawargi pun lanceuk the estu bibit buit pilemburan, urang kampong bau lisung, lundayan bulu taneuh tukang bebelokan dina leutak. Moal bade di sumput-sumput, da tos nembrak ieuh. Mung sakieu buktosna.
Bapa miwah ibu suhadma sakalih
Ayeuna cunduk waktuna datang mangsana, babantenan kulawargi pun lanceik sareng kulawargi bapa suhadma the bade dipaheutkeun dinten ieu pisanKu anu haladir di dieu oge tangtosna tos kasaksen, kumaha dadahutna bapa sareng ibu suhafdma kanggo ngalaksanakeun jatukrami putrana.
Taya lepatna ku sim kuring di dugikeun ka bapa sareng ibu suhadma, rehna lerespisan pun sakim the upami di tinggal lahiriahna mah parantosjalugjuk jangkung, naming jero-jero namah masih keneh seueur katunana. Sepi harti, tuna pangabisa, janten masih keneh bingbinguen. Upami di papandekeun kana pacul mah, pacul nembe bijilti gosali, daranna during kawung anu masih kene kasar teu acan ngambeu hampelas. Seseg, ari sesegnamah, mung duka raoseun heuteuna mah. Mugi-mugi ieu pacul weuteuh the mendak sawah anu lendo. Rupina the, ken wae sina teras terasan macul, engke oge geura teu burung panen.
Bapa miwah ibu suhadma sakalih,
Pun sakim, ibu ramana, katut sawargi-wargi ngahaja dongkap ka dieu, naming punten wae, dongkapna rombongan kulawargi pun lanceuk the estu mung ukur bade nyesahkeun. Teu jingjing, teu bawa, komo upami di tuturkeun ku anu naranggung dongdang sapuratina mah. Heunteu, teu pisan. Sanes teu aya maksad,tapi kumaha da mung sakieu buktosna. Sanaos kitu, ieu mah yamba indit ngaligincing tamba keupat ngagandeuang tanba pamali teuing, aya ari kagegelan mah ti pun alo. Hatur lumayan wae aya encit sacewir etang-etang kanggo minuhan juru dapur, sareng lalab rumbah kenging ngeundeur sa aya-aya. Paralun, sanes bade ngahinakeun, ieu mah estu tawis kabingah anu clik putih clak herang, medl tina ati nu wening. Babahanan nu mung saya-aya pisan, kenging kampal kempe lading rikrik gemi, belaan ngadua-duakeun tina huap. Pamugi wae bapa miwah ibu suhadma teu ningali tina jihat pangaos sareng rupina. Mangga nyanggakeun ieu oge.
Sakitu anu kapihatur, bobo sapanon carang sapakan, pamugi agung cukup lumur kersa ngahapunten, minangka pamungkasna, sim kuring ngadunga ka anu maha kawasa, pamugi wae rumah tangga anu bade di wangun ku pun Sakim sareng Neng Enok sinh aya dina rido Gusti. Sing lambat-lambat dugi ka pakotrek iteuk. Atuh para sepu sareng wargi-wargi ti dua pihakanana sing tiasa maparin tuladan anu sae.
Cag, teundeun di handeuleum hieum, tunda hanjuang siang, paranti nyokot ninggalkeun.
Wassalamualaikum.Wr. Wb.
//
//


text:
Orat
Yén orat téh aya opat (4) bagian:
- Orat lalaki sacara mutlak (boh nalika solat boh henteu)jeung orat budak awéwé (amat) antara bujal jeung tuurna.[1]
- Orat awéwé merdika nalika solat nyaéta sakujur awakna, iwal beungeut jeung dua dampal leungeunna.[1]
- Orat awéwé merdika jeung awéwé budak (amat) nalika di hareupeun lalaki sejen nyaéta sakujur awakna.[1]
- jeung nalika di hareupeun muhrimna jeung nalika di hareupeun hiji awéwé nyaéta antara bujal jeung tuurna.[1]
Haram hukumna maké pakéan anu carang pikeun kaom awéwé sabab kaén anu carang henteu nutupan orat.[2]
Ti Aisyah r.a. yén Asma binti Abu Bakar r.a. kungsi asup ka tempat Nabi SAW, sedeng manéhna maké kaén anu carang, mangka Rosululloh ngalieus ti inyana, sareng dawuhna: "Ya Asma, saéstuna awéwé-awéwé lamun geus tepi manéhna kana mangsa héd (balég), mangka henteu patut deui ka manéhna, ditingali ku jalma lian awakna, iwal ieu jeung ieu." (Riwayat Abu Daud)[2] Tina katerangan éta, mangka jelas yén awéwé wajib nutupan sakujur awakna, iwal beungeut jeung dampal leungeunna.[2]
Rujukan


text:
Hanjakal mah Teu Datang Tiheula
Disalah sahiji desa anu namina Desa Cikahuripan nu aya di Kota
Bandung, aya 2 urang istri nu gareulis pisan namina Lena sareng Maya. Lena
sareng Maya teh migaduh watek nu babeda pisan. Lena migaduh watek nu sok hayang
meunang sorangan,jeung gampang pundung ari Maya mah migaduh watek nu bageur
jeung sabar. Tapi, duanana teh atos lami jadi rerencangan ti samemeh SMP,
Ayeuna teh duanana atos SMA.
Dina hiji dinten di kelas XI Ipa 2 nu teu lain kelasna Maya
sareng Lena aya murid anyar . “Hemmm..Ceunah bade aya murid anyar nya may?”,
Lena nyarios ka Maya. “Ceunah mah enya.” Maya ngajawab.
Teu Lami Bu Lina lebet ka kelas XI Ipa 2 sareng pameget nu
kasep pisan nganggo acuk SMA. “Marulangkalih kenalkeun ieu Angga Wijaya murid pindahan
ti Banten anu bakal ngahiji di kelas XI Ipa 2 ieu. Tah ayeuna Angga kenging
calik! Bilih hoyong kenal leuwih, engkin wae nya di waktos istirahat.” Saur Bu
Lina. Teu lami pelajaran Bu Lina dimulai. waktos nyerelek wae teu karaos atos
bel istirahat. Enggal-enggal marulangkalih Ipa 2 teh kalaluar, tapi Maya mah
teu kaluar kulantaran nyandak bekel ti bumi na, Lena ge kaluar keur meser
kadaharan heula jadi di kelas teh tibang aya Maya sareng Angga. Teu disangka
Angga teh ka bangkuna Maya, “Hai,kenalkeun nami abdi Angga , ari kenging terang
saha nami anjeun teh?” Belenyeh wae
Maya teh emut,”Oh enya nami abdi Maya.”
Ti samenjak harita Maya sareng Angga teh jadi deukeut. Tapi teu disangka
Lena teh resepeun ka Angga. Dinten ka dinten Lena teh sering bangat curhat ka
Maya ngeunaan rasa cinta na ka Angga.
Lami jeung Lami ahirna Angga terangeun upami Lena teh resepeun
ka Angga. Kulantaran Angga alimeun masihan harepan kosong ka Lena, dina dinten
Sabtu saentos mulang sakola Angga nyarios ka Lena upami anjeunna teh teu bisa
ngawaleran perasaan Lena ka anjeunna. Angga nyarios ka Lena upami anjeunna
leuwih resep ka Maya sanes ka Lena. Ti dinya Lena nyeuri hate terus mulai ngambek
ka Maya, kusabab Lena nyangka Maya atos ngahianatan Lena. Kulantaran Maya mah
teu terang naon-naon ,pas kapendak sareng Lena kos biasa Maya mah patanya ka
Lena tapi Lena kalah ngaleos teu ngajawab.
Dina dinten senen saminggu ti kajadian eta Lena teh ngalih
bangku teu calik sareng Maya deui. Maya teh jadi tambah bingung kunaon ceunah
sareng Lena teh. Dina waktos istirahat Maya teh ka bangku Lena, “Ari anjeun teh
kunaon ngajauhan wae abdi,salah abdi naon?” Tumaros Maya ka Lena. Tapi Lena
kalah ngaleos angkat kaluar sambari camberut. Maya jadi leuwih bingung pisan
naon salahna.
Dinten ka dinten ka
lewat tapi Lena tetep ngambek ka Maya. Emang cinta sok nyieun buta. Teu karasa
atos sabulan Lena sareng Maya teh teu patanya. Sabulan eta Lena makin ngajauhan
Maya. Lena ngalih sakola jeung ngalih ti desa eta. Teu aya nu terang Lena
sareng kulawargina teh ngalih kamana. Maya ngarasa keleungitan pisan teu aya
Lena deui.
Atos 2 tahun Lena tebih ti Maya. Emang ti samenjak ngalih, Lena
teu acan pernah kapendak deui jeung teu pernah ngadangu deui kaayaan Maya
kumaha. Kusabab keur ngalih Lena emang keur ngambek ka Maya jadi teu sempet
pamit. Tapi dina hiji dinten Lena sadar lamun sikap na eta atos salah pisan.
Henteu samestina Lena ngambek ka Maya cuman gara-gara hiji pameget nu diresepan
ku Lena leuwih resepeun ka Maya.
Ahirna dina dinten sabtu ,Lena nyuhunkeun ijin ka umi sareng
abina bade ka bumi Maya . Mimiti abina teu masihan ijin tapi kulantaran Lena
hoyongeun pisan kapendak sareng sobat lami na ahirna abina masihan ijin. Di dinten
Minggu,enjing-enjing pisan Lena atos angkat ka Desa Cikahuripan bade ka bumina
Maya. Sadongkapna di bumina Maya, Lena teu ningali aya Maya. Didinya umina Maya
kalah ngajakan ka pengkeureun bumi . Lena jadi bingung anu aya di payuneun
panon na teh kuburan anyar nu aya tulisan namina Mayasari nu teu lain nami
rerencangan nu keur hayang di pendakan ku Lena. Lena ceurik balilihan ningali
kanyataan upami rerencangan nu di sonoanna atos teu aya. “Maya atos teu aya
neng, Maya maot kulantaran panyakit DBD (demam berdarah)”,Saur Umina Maya
masihan terang ka Lena. Rasa hanjakal sareng rasa kaleungitan nu di rasakeun
Maya dina danget eta teu bisa kabendung deui. Aya hal nu acan bisa Lena
tepikeun jadi nyieun hate Lena teu tenang. Tapi dina poe eta oge Lena
nyuhunkeun dihampura ka Maya sareng ngadoakeun Maya ambeh di tarima di sisi
Allah SWT.


text:
Kurikulum
Kurikulum nyaéta saperangkat rarancang jeung aturan ngeunaan tujuan, eusi, jeung bahan pangajaran sarta cara anu digunakeun pikeun padoman nyalagarakeun kagiatan diajar pikeun ngahontal tujuan atikan anu geus ditangtukeun.[1]
Ngamekarkeun kurikulum dipilampah kalawan gugon tuhon kana standar nasional pendidikan pikeun ngawujudkeun tujuan pendidikan nasional.[1]
Kurikulum dina unggal jenjang jeung jenis atikan dimekarkeun kalawan prinsip divérsifikasi saluyu jeung satuan pendidikan, poténsi daérah, jeung pamilon atikan (peserta didik).[1]
Raraga dasar kurikulum nyaéta rambu-rambu anu ditetepkeun dina aturan pamaréntah pikeun dijadikeun padoman dina nyusun KTSP (Kurikulum Tingkat Satuan Pendidikan) jeung silabus na dina unggal satuan pendidikan.[2]
Kurikulum pikeun jenis pendidikan umum, kajuruan, jeung husus dina jenjang pendidikan dasar jeung menengah ngawengku:
- kolom mata pelajaran agama jeung ahlak mulya; [2]
- kolom mata pelajaran kawarganagaraan jeung kapribadian; [2]
- Kolom mata pelajaran élmu pangaweruh jeung téknologi; [2]
- Kolom mata pelajaran éstétika; [2]
- Kolom mata pelajaran jasmani, olahraga, jeung kaséhatan. [2]
Jero jeung legana eusi kurikulum dina unggal satuan pendidikan ébréh dina kompeténsi dina unggal tingkat jeung/ atawa seméster saluyu jeung standar nasional pendidikan. [2]
Katangtuan ngeunaan jero jeung legana eusi kurikulum dimekarkeun ku BSNP (Badan Standar Nasional Pendidikan) jeung ditetepkeun ku Peraturan Menteri. [2]


text:
Bagong
Bagong nya éta sajenis sato ungulata anu miboga moncong panjang sarta irung leper.[1] Mangrupa sato anu aslina ti Eurasia.[1] Sakapeung ogé dirujuk minangka khinzir[1] (basa Arab).[1] Bagong nya éta omnivora, anu hartosna maranéhanana ngonsumsi boh daging boh tutuwuhan.[1] Sajaba ti éta, bagong nya éta salasahiji mamalia anu pangcalakanna, sarta dilaporkeun leuwih singer sarta gampang dipulasara dibandingkeun jeung anjing sarta ucing.[1]
Bagong katelah sato anu pohara kotor alatan biasana ngadahar sagala anu dibikeun pikeun manéhna ti mimitian bangké, kokotorna sorangan nepi ka kokotor manusa.[2] Sacara psikis babi ngabogaan tabéat anu kedul, henteu mikaresep panonpoé, pohara resep dahar sarta saré, ngabogaan sipat tamak, sarta teu miboga daya juang, komo pikeun ngabéla diri sorangan.[2]
Bagong dianggap sato anu henteu layak pikeun dikonsumsi. Éstuning, islam kitu muliana geus ngaharamkeun sato ieu. Alatan sacara fisik bagong loba nunda bibit panyakit. Di antara parasit-parasit éta téh nya éta: [2]
- Cacing Taenia Sollum
- Cacing Trichinia Spiralis
- Cacing Schistosoma Japonicus
- Fasciolepsis Buski
- Cacing Ascaris
- Cacing Anklestoma
- Calornorchis Sinensis
- Cacing Paragonimus
- Swine Erysipelas
aya 6 fakta ilmiah ngeunaan bagong anu penting pikeun dipikanyaho[3]
- Bagong henteu bisa dipeuncit di beuheung. Alatan maranéhanana henteu ngabogaan beuheung. Luyu kalayan anatomi alamiahna.[3]
- Konsumén daging bagong mindeng ngeluh ambeu hangseur dina daging bagong. Nurutkeun panalungtikan ilmiah, hal disebabkan alatan praeputium bagong mindeng bocor, ku kituna urine bagong rembes ka daging.[3]
- Bagong nya éta sato anu pangrakusna dina dahar diabndingkeun sato séjénna. Manéhna ngadahar kabéh kadaharan anu aya di hareupeunana. Lamun beuteungna geus pinuh atawa kadaharanana geus béak, manéhna baris ngautahkeun eusi beuteungna sarta ngadaharna deui, pikeun nyugemakeun karakusanna.[3]
Manéhna moal ngandeg dahar, komo ngadahar utahna. Manéhna ngadahar kabéh anu bisa didahar di hareupeunana sanajan éta téh kokotorna sorangan.[3]
- Manéhna ngadahar runtah busuk sarta kokotor sato. Bagong nya éta sato mamalia hiji-hijina anu ngadahar taneuh, ngadaharna dina jumlah badag sarta dina waktu lila lamun diingkeun.[3]
- Panyakit-panyakit cacing pita mangrupa panyakit anu pohara picilakaeun anu bisa lumangsung alatan mengonsumsi daging bagong. Cacing ngembang di bagian peujit 12 ramo di awak manusa, sarta sawatara bulan cacing éta baris jadi dewasa.[3] Jumlah cacing pita bisa ngahontal kira-kira ”1000 kalayan panjang antara 4 - 10 méter”, sarta terus hirup di awak manusa sarta ngaluarkeun endogna ngaliwatan BAB.[3]
- Daging bagong anu bisa nyebabkeun panyakit kanker bool & kolon. Perséntase penderita panyakit ieu di nagara-nagara anu pendudukna ngadahar bagong, ngaronjat sacara drastis, utamana di nagara-nagara Éropa, Amérika, sarta di nagara-nagara Asia (kawas Cina sarta India). Samentara di nagara-nagara Islam, perséntasena leutik, kira-kira 1/1000.[3]


text:
Warna
Warna atawa kelir (tina basa Walanda kleur) nyaéta spéktrum tinangtu anu aya dina jero hiji cahaya sampurna (boga warna bodas). Cir sahiji warna ditangtukeun ku panjang gelombang cahya kasebut. Contona warna paul ngabogaan panjang gelombang 460 nanométer.
Panjang gelombang warna anu masih bisa katangkep ku panon manusa nyaéta antara 380-780 nanométer.
Dina pakakas optis, warna bisa ogé dihartikeun salaku interprétasi otak kana campuran tilu warna primér cahya: beureum, héjo, paul anu digabungkan dina komposisi tinangtu. Contona campuran 100% beureum, 0% héjo, sarta 100% paul baris ngahasilkeun interpretasi warna magénta.
Dina seni rupa, warna bisa oge dihartikeun pantulan nu tangtu tina cahya anu dipangaruhan ku pigmén anu aya dina beungeut barang. Contona campuran pigmén magénta jeung cyan kalawan proporsi nu pas sarta disinaran cahaya bodas sampurna baris ngahasilkeun sénsasi (rasa) jiga warna beureum.
Saban warna sanggup méré gambaran sarta idéntitas nu tangtu luyu kaayaan sosial nu nempona. Contona warna bodas baris méré gambaran suci sarta tiis di wewengkon Kulon alatan pakait jeung salju. Samentara di kalolobaan nagara Wétan warna bodas méré gambaran pati sarta kacida nyingsieunan alatan pakait jeung lawon kafan (sanajan sacara téori sabenerna bodas lain warna).
Dina élmu warna, hideung dianggap minangka kaayaan tanpa warna. Samentara bodas dianggap minangka kaayaan hadirna sakumna gelombang warna kalayan proporsi nu saimbang. Sacara ilmiah, duanana ogé lain warna, sanajan bisa dihadirkan dina wangun pigmén.
Papasingan[édit | sunting sumber]
- Warna nétral, nyaéta warna-warna anu henteu deui ngabogaan kamurnian warna atawa dina kalimah séjén lain mangrupa warna primér atawa sékundér. Warna ieu mangrupa campuran tilu komponén warna sakaligus, tapi henteu dina komposisi nu pas sarua.
- Warna kontras, nyaéta warna-warna anu rasana silih lawan. Warna kontras bisa dihasilkeun tina warna anu berseberangan (motong titik tengah segitilu) diwangun ku warna primér sarta warna sékundér. Tapi henteu nutupan jigana ogé nyieun kontras kelir kalawan menolah peunteun atawa kemurnian kelir. Conto kelir kontras nyaéta beureum kalawan héjo, konéng kalawan wungu sarta bulao kalawan oranyeu.
- Warna panas, nyaéta kumpulan warna dina wengkuan satengah bunderan dina jero bunderan warna mimiti ti beureum nepi ka konéng. Warna ieu jadi simbul bungah, sumanget, ambek jsjbn. Warna panas méré rasa jarak anu deukeut.
- Warna tiis, nyaéta kumpulan warna dina daérah satengah bunderan dina jero bunderan warna mimiti ti héjo nepi ka wungu. Warna ieu jadi simbul kalungguhan, tiis, merenah jejbn. Warna tiis méré rasa jarak anu jauh.
Istilah séjén[édit | sunting sumber]
- Harga warna, ditangtukeun ku tingkat caang atawa rumeukna warna. Harga ieu dipangaruhan ku panambahan bodas atawa hideung. Dina jero sistem RGB (red, green, blue), harga ieu ditangtukeun ku panambahan komponén beureum, paul, jeung héjo dina komposisi anu pas sarua sanajan henteu kudu sapinuhna saratus persén.


text:
Narkoba
Daptar eusi
Wangenan Narkoba[édit | sunting sumber]
Narkoba atawa napza nyaéta obat/ bahan/ zat anu henteu kakolomkeun kana dahareun anu lamun diinum, diangseu, ditelen atawa disuntikkeun bakal aya pangaruhna, utamana kana uteuk (susunan saraf puseur) jeung bakal ngalantarankeun kagumantungan (ketergantungan).[1] Akibatna uteuk robah daya kerjana, boh naék boh turun, kitu deui fungsi vital organ awak nu séjén (jantung, getih, pernapasan, jlté).[1]
Narkoba wancahan tina Narkotika, Psikotropika, dan Obat Terlarang nyaéta istilah anu digunakeun ku penegak hokum jeung masarakat umum.[1] Napza wancahan tina Narkotika, Psikotropika, Zat Adiktif lain nyaéta istilah anu digunakeun dina dunya kedokteran.[1] Lian ti istilah narkoba jeung napza, aya deui istilah Naza, wancahan tina Narkotika, Alkohol dan Zat Adiktif lainnya, ngarujuk kana hal anu sarua jeung narkoba katut napza[2]
Sajarah Narkoba[édit | sunting sumber]
Narkoba anu munggaran dipikawanoh nyaéta sari kembang opion kurang leuwih taun 2000 SM di Samaria.[3] Ieu sari kembang opion satuluyna disebut opium atawa candu.[3] Ngaran Laténna papavor somniferum.[3] Saterusna ieu kembang sumebar ka India, Cina, jeung wilayah Asia séjénna.[3] Sanggeus sumebar ka Cina, kamekaran candu téh ngabelesat.[3] Masalah candu geus jadi masalah nasional pikeun Cina dina abad ka XVII.[3] Ahirna timbul perang candu dina abad ka XIX.[3] Akibatna, Cina ditaklukkeun ku Inggris jeung kudu ngaihlaskeun Hongkong.[3] Dina taun 1806 kapanggih jenis narkoba anyar, nyaéta morfin.[3] Nu nimuna nyaéta dokter ti Westphalia, ngaranna Friedrich Wilhelm Adam Sertürner.[3] Morfin mangrupa campuran antara candu jeung amoniak.[3] Éta ngaran téh ngindung kana ngaran déwa ngimpi di Yunani nyaéta Morphius.[3]
Taun 1856 nalika lumangsung peperangan sadulur di Amerika Serikat, morfin digunakeun pikeun ngilangkeun rasa nyeri tina tatu akibat perang.[4] Tapi tétéla ngalantarankeun katagihan.[3] Harita katagihan disebut ogé panyakit tentara.[3] Taun 1874, ahli kimia ngaranna Alder Wright ti London ngagodog morfin maké asam anhidrat.[4] Ieu cairan dingaranan héroin.[3] Ieu cairan nalaika diujicoba kana anjing nimbulkeun éfék réaksi ngudupung, katingali sieun pisan, tunduh, jeung utah-utahan.[4] Taun 1898 pabrik ubar Bayer nyieun héroin, ubar resmi pikeun ngilangkeun nyeri.[4] Kiwari heroin geus teu dipaké deui pikeun ubar.[4] Kamekaran satuluyna, dina taun 60-an tepi ka 70-an, sumebarna candu di dunya museur di Myanmar, Thailand, jeung Laos anu disebut Golden Triangle.[3] Lian ti éta candu sumebar ka daérah Golden Crescent nyaéta Pakistan, Iran, jeung Afganistan. Satuluyna sumebar ka Afrika jeung Amérika.[3] Taun 70-an katompérnakeun, candu mimiti diproduksi maké campuran husus nepi ka jadi ubar-ubaran.[3] Mekar tepi ka ayeuna , disebut narkoba.[3] Kamekaran téknologi teu bisa dibendung, nepi ka candu diolah ku rupaning bahan campuran husus, nepi ka jenisna gé nambahan, saperti ékstasi, putaw, jsb.[4]
Golongan-golongan Narkoba[édit | sunting sumber]
Ku lantaran ayana bahaya kagumantungan, digunakeunana jeung sumebarna narkoba diatur dina undang-undang nyaéta Undang-undang Nomer 22 Taun 1997 ngeunan narkotika jeung undang-undang nomer 5 Taun 1997 ngeunaan psikotropika:[1]
Narkotika Narkotika nyaéta zat atawa obat anu asalna tina tutuwuhan atawa lain tina tutuwuhan boh sintétis boh semi anu bias ngalantarankeun turun jeung robahna kasadaran, ngaleungitkeun atawa ngurangan rasa nyeri. Golongan-golongan narkotika téh ieu:[1]
- Narkotika Golongan I: poténsial pisan ngalantarankeun kagumantungan. Henteu digunakeun pikeun terapi (ngubaran). Contona heroin, kokain, jeung ganja. Sedenghkeun putaw mangrupa heroin bubuk anu henteu murni.[1]
- Narkotika Golongan II: Poténsial pisan ngalantarankeun kagumantungan, digunakeun pikeun terapi salaku pilihan pamungkas. Contona morfin, pétidin, jeung [métadon]].[1]
- Narkotika Golongan III: Poténsial ngalantarankeun kagumantungan, loba digunakeun pikeun terapi, contona kodéin.[1]
Psikotropika Psikotropika nyaéta zat atawa obat, boh alamiah boh sintétis anu lain narkotika, hasiatna psikoaktif, ngaliwatan pangaruh séléktif kana susunan saraf puseur jeung ngalantarankeun parobahan has kana aktivitas mental jeung perilaku, digolong-golongkeun dumasar kana poténsina ngalantarankeun kagumantungan:[1]
- Psikotropika Golongan I, ngalantarankeun kagumantungan anu kuat pisan jeung henteu digunakeun dina terapi. Contona: MDMA (ékstasi), LSD, jeung STP.[1]
- Psikotropika Golongan II, ngalantarankeun kagumantungan anu kuat, digunakeun kalawan diwatesanan dina terapi. Contona:amfétamin, métamfétamin, (sabu), fénsiklidin, jeung Ritalin.[1]
- Psikotropika Golongan III, ngalantarankeun kagumantungan anu sedeng, loba digunakeun dina terapi. Contona: Péntobarbital jeung flunitrazepam.[1]
- Psikotropika g Golongan IV, teu pati ngalantarankeun kagumantungan, sering digunakeun dina terapi.[1] Contona: diazepam, klobazam, fenobarbital, barbital, klorazepam, klordiazepoxide, jeung nitrazepam.[1]
Zat Psikoaktif Lianna Zat psikoaktif lianna nyaéta zat/ bahan séjén lain narkotika jeung psikotropika anu mangaruhan kana gawé uteuk.[1] Henteu kaunggel dina aturan perundang-undangan ngeunaan narkotika jeung psikotropika.[1] Anu sering disalahgunakeun nyaéta:
- Alkohol, aya dina rupaning inuman keras.[1]
- Inhalansia/ solven, gas atawa zat anu gampang menguap anu aya dina rupaning kaperluan pabrik, kantor, jeung rumah tangga.[1]
- Nikotin, aya dina bako.[1]
- Kaféin, aya dina kopi, inuman pikeun nambahan énérji, jeung sawatara ubar rieut[1]
Golongan Narkoba Nurutkeun Organisasi Kaséhatan Sadunya (WHO)[édit | sunting sumber]
Golongan narkoba dumasar kana pangaruhna kana awak manusa, nurutkeun WHO nyaéta
- Opioda, ngurangan kanyeri jeung nimbulkeun tunduh atawa turunna kasadaran.[1] Conto: opium, morfin, héroin, pétidin.[1]
- Ganja (mariyuana/ hasis), ngalantarankeun rarasaan bungah-bagja, ngaronjatkeun daya hayal, jeung ngarobah rarasaan ngeunaan waktu.[1]
- kokain jeung daun koka, kagolong stimulansia (ngaronjatkeun aktivitas uteuk/ fungsi organ awak lianna).[1]
- Golongan Amfétamin (stimulansia) conto: amfétamin, ékstasi, sabu.[1]
- Alkohol, aya dina inuman keras.[1]
- Halusinogén, nimbulkeun halusinasi (hayal) conto LSD.[1]
- Sedativa jeung Hipnotika (obat penenang/ obat tidur, saperti pél BK, MG).[1]
- PCP (fénsiklidin)[1]
- Solven jeung Inhalansi, gas atawa uap anu diangseu, conto tiner jeung elém.[1]
- Nikotin, aya dina bako.[1]
- Kaféin, aya dina kopi, rupaning ubar pikeun ngilangkeun kanyeri, jeung inuman kola.[1]
Akibat Nyalahgunakeun Narkoba[édit | sunting sumber]
Akibat disalahgunakeunana narkoba lain baé pikeun dirina pribadi, tapi tumiba ogé ka kulawarga, sakola, masarakat, bangsa, katut nagara.[1] Akibat pikeun dirina pribadi ditéték ieu di handap:
- Kagangguna fungsi uteuk jeung kamekaran rumaja anu normal: jadi pohoan, hésé konséntrasi, perasaan impulsif, persépsi semu (hayal), jeung mangaruhan motivasi[1]
- Intoksikasi (karacunan), istilah anu sering dipaké ku nu nyandu nyaéta pedauw, fly, mabok, télér, high, jsb.[1]
- Overdosis (OD), bisa ngalantarankeun maut, lantaran eureunna napas (akibat héroin) jeung pendarahan uteuk (akibat amfétamin/ sabu)[1]
- Gejala putus zat, gejala nalika dosis anu dipaké ngurangan atawa dieureunan.[1]
- Kanceuhan, nyaéta kagumantungan anu ngalantarankeun craving (rasa sono kana knarkoba), sok sanajan geus eureun maké.[1]
- Gangguan prilaku méntal/ sosial, sikep teu paduli, sulit ngadalian diri, gampang kasigeung, gampang ambek, nyingkurkeun diri, hubungan jeung kulawarga/ sasama kaganggu.[1] Ayana parobahan méntal nyaéta gangguan konséntrasi, motivasi diajar jeung digawé héngkér, idé paranoid, jeung gejala parkinson.[1]
- Gangguan kaséhatan, nyaéta ruksakna/ gangguan fungsi organ awak saperti haté, jantung, paru-paru, ginjel, kelénjar éndoktrin, alat réproduksi, inféksi, HIV/ AIDS, panyakit kulit jeung kelamin, kurang gizi, huntu koropok.[1]
- Kendorna ajén, ajén-ajén kahirupan agama-sosial-budaya saperti perilaku séks bébas katut akibat-akibatna, ilangna sopan santun, asosial, teu miduli batur.[1]
- Masalah ékonomi jeung hukum, nu nyandu kalibet hutang lantaran kudu meulian narkoba.[1] Maling duit, ngajual barang-barang milik pribadi/ kulawarga pikeun meuli narkoba, anu sakola kénéh kaancam drop out, anu digawe kaancam PHK, mungkin waé tepi ka ditahan pulisi.[1]
Kagumantungan (Ketergantungan)[édit | sunting sumber]
Kagumantungan mangrupa sajumlahing gejala (sindroma) panyakit.[1] Sacara umum, singsaha anu nyalahgunakeun naza (narkoba) bisa dibagi kana tilu golongan gedé[2]:
- Kagumantungan Primér, dicirian ku ayana kahariwang jeung déprési, umumna kaalaman ku jalma anu kapribadianana henteu stabil.[2]
- Kagumantungan simtomatis, nyaéta nyalahgunakeun naza (narkoba) minangka salasahiji gejala tina tipeu kapribadian anu ngadadasaranana, umumna tumiba ka jalma anu kapribadianana psikopatik, (antisosial), kriminal, jeung maké naza téh samata-mata pikeun kasenangan.[2]
- Kagumantungan Réaktif, nyaéta (utamana) tumiba ka rumaja lantaran ku hayang nyaho, panasaran, pangaruh lingkungan jeung diteken ku babaturan sapantarna (peer group pressure)[2]
Peraturan Perundang-undangan Ngeunaan Narkoba di Indonésia[édit | sunting sumber]
Mabok/ Nginum Inuman Keras
- Meuli inuman keras piokeun diinum ku sorangan atawa dibikeun ka batur sacara dihaja, kalawan atawa tanpa ancaman kekerasan jeung ngalantarankeun mabok, éta ngalagar KUHP Pasal 300 tur bisa dieurad ku pidana panjara salila-lilana sataun.[5]
- Mabok di tempat umum, ngaganggu patalimarga, ngaganggu katartiban/ ngancam kasalametan batur, éta ngalagar pasal 492 KUHP, dieurad pidana kurungan genep (6) poé atawa dengda.[5]
Ngagunakeun Narkoba pikeun Diri Sorangan atawa Batur
- Narkotika jeung psikotropika ngan ukur bisa digunakeun pikeun kapentingan layanan kaséhatan jeung/ atawa élmu pangaweruh (Undang-undang Narkotika pasal 4; Undang-undang Psikotropika pasal 4).[5]
- Sing saha anu tanpa hak jeung ngalawan hukum ngagunakeun narkotika pikeun diri sorangan, Golongan I dipidana panjara panglilana opat (4) taun, Golongan II dua (2) taun, Golongan III sataun (1) taun (Undang-undang Narkotika pasal 85).[5]
- Sing saha anu ngagunakeun (iwal pikeun tujuan élmu pangaweruh) psikotropika Golongan I di luar katangtuan hukum, bisa dipidana 4-15 taun panjara jeung dengda 15 juta tepi ka 750 juta rupia (Undang-undang psikotropika Pasal 59).[5]
- Sing saha anu tanpa hak jeung ngalawan hukum ngagunakeun narkotika pikeun jalma lian atawa mikeun narkotika pikeun digunakeun ku jalma lian, Golongan I dipidana panjara panglila 15 taun jeung dengda panglobana 750 jura rupia, Golongan II 10 taun panjara, jeung dengda 500 juta rupia, Golongan III 5 taun panjara jeung dengda 250 juta rupia (undang-undang Narkotika pasal 84).[5]
- Anu ngagunakeun psikotropika, ngamilik atawa nyimpen psikotropika pikeun kapentingan ngubaran atawa ngarawat nu gering, kudu mibanda bukti yén éta téh sah (Undang-undang Psikotropika Pasal 36.[5]
- 'Sing saha anu henteu ngalaporkeun ayana kajadian nyalahgunakeun atawa ngamilik psikotropika sacara henteu sah, dipidana panjara panglilana sataun (1) taun jeung atawa dipidana dengda panglobana 20 juta rupia (Undang-undang psikotropika Pasal 64.[5]
Kawajiban Uubar jeung/ atawa Dirawat pikeun nu Nyandu Narkotika (UU no 22 taun 1997 ngeunaan Narkotika)
- Nu nyandu geus cukup umur jeung kolot/ waliu nu nyandu can cukup umur wajib ngalaporkeun diri/ dilaporkeun ku kulawargana ka pajabat anu dipeto ku pamaréntah pikeun diubaran atawa dirawat (pasal 88 ayat 1)[5]
- Nu nyandu narkotika geus cukup umur jeung kulawargana anu ngahaja henteu ngalaporkeun diri sangkan diubaran atawa dirawat, bisa dijiret hukuman pidana kurungan panglilana genep bulan atawa dengda panglobana 2 juta rupia pikeun nu nyandu, jeung pidana kurungan panglilana tilu bulan atawa dengda panglobana sajuta rupia pikeun kulawargana (Pasal 88 ayat 2) [5]
- Kolot/ wali nu nyandu nu can cukup umur anu ngahaja henteu dilaporkeun, dipidana panglilana genep bulan atawa dengda panglobana sajuta rupia (Pasal 86 ayat 1).[5]
Mroduksi Memproduksi jeung Ngédarkeun Narkoba
- Mroduksi atawa ngagunakeun dina produksi, ngédarkeun, ngimpor, ngamilik, nyimpen psikotropika Golongan I bisa dipidana panjara 4-15 taun jeung dengda 150-750 juta rupia (UU Psikotropika pasal 59)[5]
- Sing saha waé anu tanpa hak jeung ngalawan hukum melak, miara, ngamilik, nyimpen atawa ngawasa narkotika dina wujud pepelakan atawa lain pepelakan, mroduksi, ngolah, ngaékstraksi, ngonvérsi, ngarakit, atawa nyadiakeun, ngirim, ngangkut, nga-transito, ngimpor, ngékspor, atawa nawarkeun pikeun dijual, nyalurkeun, ngajual, meuli, masrahkeun, narima, jadi perantara dina jual-beuli, atawa nukeuran narkotika Golongan I diancam hukuman panjara 4 taun tepi ka hukuman pati atawa panjara saumur hirup hirup jeung dengda 100 juta tepi ka 5 milyar rupia (UU narkotika pasal 78, 80, 81, 82)[5]
Kawajiban Masarakat Ngeunaan Narkoba
Masarakat wajib lapor ka pihak anu boga wewenang lamun nganyahokeun psikotropika anu disalahgunakeun jeung atawa ngamilik sacara henteu sah (UU no 5 taun 1997 ngeunaan psikotropika pasal 54)[5]
Lamun aya anu (1) henteu laporan, (2) Nu nyandu henteu laporan, (3)kulawarga nu nyandu henteu laporan, éta kabéh bakal dijiret sangsi pidana jeung dengda.[5]
Partisipasi jeung panangtayungan pikeun nu laporan natrat dina UU no 2 taun 1997 Pasal 57 jeung UU no 5 taun 1997 Pasal 54. [5]
Istilah-istilah Gaul pikeun Narkoba[édit | sunting sumber]
Sawatara istilah anu biasa digunakeun dina pergaulan di kalangan nu nyandu narkoba:
Rujukan
- ↑ a b c d e f g h i j k l m n o p q r s t u v w x y z aa ab ac ad ae af ag ah ai aj ak al am an ao ap aq ar as at au av Martono, Lydia Harlina jeung Satya Joewana. 2002. Pencegahan dan Penanggulangan Penyalahgunaan Narkoba Berbasis Sekolah. Jakarta: Balai Pustaka.
- ↑ a b c d e Hawari, Dadang. 1999. Konsép Islam Memerangi Aids dan Naza. Yogyakarta: Dana Bhakti Prima Yasa
- ↑ a b c d e f g h i j k l m n o p q r s t u v w x y z aa ab ac ad ae af ag ah ai aj ak al am an ao ap aq ar as at au av aw ax ay az ba bb bc bd be bf bg bh bi bj bk bl bm bn bo Rahayu, Weni. 2009. Mengenal jenis dan Bahaya Narkoba. Klaten: Insan Sejati.
- ↑ a b c d e f http://www.polreskotacimahi.com/index.php?option=com_content&view=article&id=525&Itemid=129 diakses tanggal 24 oktober 2011
- ↑ a b c d e f g h i j k l m n o p Joko.P. 2007.Hindari Napza.Surakarta: Mediatama.


text:
Kembang cula kembang tanjung, kembang sagala domdoman
Rek sabulan rek sataun, moal weleh diantosan..
[ Hendripamungkasred ]
Mulung tanjung tengah gunung, meunang cangkilung saguruntul
Nurus tunjung mbah dukun, ceunah nulung malah rahul
Pedah kuring kuralang kuriling, ucing ge'ring ngahariring
Tengah peuting jempaling jempling, kuring nyaring hayang ngising
Hayu mupu tiwu, ohan malah mobok pagu
Huntu linu murukusaunu, bongan tara ngosok huntu
Ka Jampang mawa pakarang, ajang pe'rang makalangan
Ka akang naha sale'mpang, akang sayang ngan ka yayang
Kaso pondok kaso panjang, kaso ngaroyong ka mimbar
Sono mondok sono nganjang, sono ngaloyor ka kamar
Saha we nu bade nyangke, kamari abdi nu ngajagi
Bebende nu hade hate, pamatri ati nu sajati
Colenak enak dicocol, Komo mun tambah kalapa
Beletak pitak ditakol , Poho mun sirah mitoha ..... Hampura abah teu dihaja!!!
Cikaracak ninggang batu, laun-laun jadi legok
Tai cakcak ninggang huntu, laun-laun nya dilebok..
[ Herdipamungkasred ]
Rincik rincang rincik rincang, aya roda na tanjakan
Sidik pisan sidik pisan, nyai teh bogoh ka akang..
[ Herdipamungkasred]
Cikaracak ninggan batu, Laun-laun jadi legok
Nincak ruhak dina batu,Laun-laun ngagorowok
Budak leutik bisa ngapung, Eta kalong ngrana
Botak saeutik jiga celempung, Asa hoyong ngarampa
Iwung bungkulna maju, nangka tangkalna dibabad
Indung tunggul rahayu, Bapak tangkal darajat
Daun hiris dibeungkeutan, dibawa ka juru leuiit
Anu geulis ngadeukeutan hayangeun dibere duit
Opat baris salah nyambung, mun tukang kakara ngabangun
Omat geulis ulah pundung, mun akang kapaksa nyandung
Aya listrik di masigit, caangna kamana - mana
Aya istri jangkung alit, hanyakal geuning waria
Home » Bahasa Sunda » Pantun » Pantun Sunda » Pantun Lucu Bahasa Sunda
Pantun Lucu Bahasa Sunda
Pantun Lucu Bahasa Sunda - yang bisa silahkan untuk agan yang orang sunda, tentunya hahaha pastinya untuk menghibur diri sendiri silahkan berikut adalah pantun bahasa sunda lucu untuk anda, kalau pantun pantunan saya kurang bisa soalnya sen mengolah kata ini perlu sedikit kreatifitas dalam mencari kata biar nyambung sselain pantun sunda yang jago juga adalah Pantun Betawi nahhh berikut adalah pantun sunda untuk anda
No comments:
Subscribe to: Post Comments (Atom)


text:
Selasa, 19 April 2011
Min Siyâsah at-Tarbiyyah fî Ma’had al-Ittihâd al-Islâmiy 224
Min Siyâsah at-Tarbiyyah
fî Ma’had al-Ittihâd al-Islâmiy 224
Ibnu Muharram al-Amilu Muzarii
Dinten Kemis, ping 07 April 2011 anu atos kalangkung. Pimpinan Pesantren Persatuan Islam (PPI) 224, Ustadz Dadang Muharram maparin pancén ka Hanafi Anshory pikeun ngahadiran Acara Diklat Guru Diniyah Takmiliyah Awaliyah (DTA) se-Kec. Pangalengan anu diayakeun ku Forum Komunikasi Diniyah Takmiliyah (FKDT) Kec. Pangalengan.
Acara Diklat dilaksanakeun di Komplek Pondok Pesantren Danul Falah (Jl. Raya Pangalengan-Pintu Kp. Cisangkuy Ds. Margamekar Kec. Pangalengan).
Anu janten pematéri nalika harita nyaéta Drs. H. A. Wahid SY, M.Ag (Ketua FKDT Kab. Bandung) disarengan ku Hidayat, S.Pd.I (Seksi Data & Kurikulum Kasi Pekapontren Kab. Bandung) salaku moderator sareng Daud Nurdin.
Diklat anu dihadiran ku guru-guru Diniyah ti kirang langkung 50 DTA se-Kec. Pangalengan éta, sakumaha kasauran Drs. H. A. Wahid SY, M. Ag, “Anu hadir dina ieu acara mangrupikeun peserta pangseueurna saatos Cileunyi.”
Dina éta Diklat dipedar sababaraha perkawis ngeunaan Diniyah Takmiliyah, sakumaha judul anu dipangpang dina spanduk ruangan diklat, DIKLAT GURU DINIYAH TAKMILIYAH SOSIALISASI PERATURAN BUPATI KABUPATEN BANDUNG DAN PELANTIKAN PENGURUS FKDT KECAMATAN PANGALENGAN.
Diantawis matéri anu didugikeun ku Drs. H. A. Wahid SY, M. Ag nyaéta:
1. Pamaréntah mupus nami MD (Madrasah Diniyah) janten DT (Diniyah Takmiliyah)
2. Aya 31 Kecamatan di Kabupatén Bandung anu baris dipaparin matéri sosialisasi DT
3. DT kalintang pentingna ku ayana kamajengan teknologi anu nyandak kasaéan tur kaawonan kana diri barudak, DT diharepkeun tiasa janten lembaga pendidikan non formal anu tiasa mageran barudak tina nilai negatif kamajengan teknologi
4. Perda ngeunaan UU Sisdiknas No. 20 Taun 2003 ngalebetkeun DT kana Sisdiknas
5. Perpu No. 55 Taun 2007 diantawis eusina nyaéta, “setiap anak usia sekolah wajib mendapatkan pendidikan agama yang sesuai dengan agamanya dan diajarkan oleh guru yang seagama”,
6. Perpu No. 55 Taun 2007, ngeunaan 3 cara ngayakeun DT, nyaéta:
1) Jalur Pendidikan Formal: DT Formal (Diniyah Negeri) 7 Pelajaran, pembelajaran dilaksanakeun énjing-énjing sapertos sakola SD/SMP/SMA, santri-na henteu double, rangkap SD/SMP/SMA, Kénging dana BOS, ijazah setara SD/SMP/SMA (namung béntenna dina mata pelajaran). Diniyah Negeri teu acan tiasa wujud di Kab. Bandung
2) Jalur Pendidikan Non formal: Aya 2 cara; nyaéta satuan pendidikan sareng kelompok belajar. Anu dilaksanakeun ku Kab. Bandung nyaéta satuan pendidikan, anapon upanten kelompok belajar badé maksad daftar ka Kemenag RI, mangka peryogi dirobih janten satuan pendidikan
7. Aya 7 rukun sakola (dumasar Peraturan Pamaréntah):
1) Guru
2) Murid
3) Ruangan/sarana
4) Kagiatan evaluasi (harian, tengah semester, semester kalih taunan)
5) Kurikulum
6) Dewan Sekolah
7) Administrasi lengkep (Absensi, Daftar Nilai, RPP, Silabus, sareng sajabina)
8. Perda No. 27 Taun 2008 ngeunaan Wajib Belajar DT, diantawis eusina nyaéta:
1) Setiap anak usia sekolah di Kab. Bandung wajib mengikuti pendidikan DT
2) Penyelenggaraan pendidikan DT diselenggarakan oleh Pemerintah Pusat (Diniyah Negeri), Pemerintah Daerah, dan Masyarakat
3) Di Kab. Bandung, DT berbentuk Satuan Pendidikan
9. Taun 2004, jumlah DT di Kab. Bandung aya 720 DT
10. Taun 2011, jumlah DT di Kab. Bandung nambihan janten 1760 DT. Jumlah DT kasebat kaétang kirang pisan upami dibandingkeun jumlah penduduk Kab. Bandung anu langkung ti opat juta jiwa
11. Peraturan Bupati No. 7 Tahun 2008, diantawis eusina nyaéta:
1) Setiap anak SD/MI (wajib DT Awaliyah), SMP/MTS (wajib DT Wustha), SMA (Wajib DT Ulya)
2) Setiap anak usia sekolah yang mau melanjutkan pendidikan formal ke jenjang yang lebih tinggi wajib melampirkan Ijazah DT (sesuai level), ketentuan ini berlaku 4 tahun setelah diundangkan (yaitu tahun 2011). “Upami taun ayeuna (2011) aya santri DTA anu henteu kabujeng ngiringan ujian, tiasa ngadamel Surat Keterangan Mengaji anu ditawis ku Kepala Sekolah kalih Ketua FKDT Kecamatan Pangalengan.” Tandes Drs. H. A. Wahid SY, M. Ag.
3) Pemerintah Pusat dan Pemerintah Daerah wajib memberikan bantuan kesejahteraan kepada guru-guru Diniyah Takmiliyah
12. Taun 2011, anggaran dana fungsional guru Diniyah Takmiliyah sa-Kab. Bandung saageung 5 milyar
13. Aya 11.830 guru Diniyah Takmiliyah di Kab. Bandung, anapon anu kadata aya - + 8.000 guru DT anu baris nampi dana fungsional
14. Amanat Bupati (H. Obar Sobarna, S.Ip): “Yang lulus DT harus bisa mengaji, kalau tidak bisa, Kepala DT panggil ke sekolah formal bersangkutan.”
15. Ujian DTA Tahun Pelajaran 2010/2011 dilaksanakeun ping 25-27 April 2011, pendaftaran parantos ditutup
16. Aya 14.382 santri di Kab. Bandung anu ngiring ujian DTA Th. Pelajaran 2010/2011
17. FKDT Prov. Jabar ngajantenkeun DTA janten 6 taun, 2 taun anu ngawitan kanggo satingkat kelas 1 & 2 SD disebat DT I’dadiyah (Persiapan kanggo lebet ka DTA)
Salasa, ping 13 Juli 2010 nu tos kalangkung, MDU Urwatul Wutsqa diresmikeun janten PPI 224 Urwatul Wutsqa Loscimaung Satuan Pendidikan Diniyyah Ula. Kanggo naon? Pikeun negeskeun kurikulum naon anu badé dianggo dina ngawulang barudak.
Taun 2011, PPI 224 ngajengkeun registrasi ka Kemenag RI saatos terdaftar di Depag RI taun 2005. Naha? Léngkah ieu mangrupikeun Min Siyasah at-Tarbiyyah fî Ma’had al-Ittihâd al-Islâmiy 224, diantawis siasat dina merjuangkeun pendidikan di PPI 224. Sanés sangkan kénging dana fungsional téa, ogé sanés kabita-kabita teuing ku ijazah-na namung ieu kaputusan téh ninggal kana kaayaan lingkungan di wewengkon kampung Loscimaung anu kedah rada tiasa ngigelanana dina perkara pendidikan. Tangtosna ieu kaputusan téh ngalangkungan izin ti Bidgar Pendidikan PC Persis Pangalengan nalika harita.
Ikhwan fillah! Tangtosna unggal PJ Persis di PC Persis Pangalengan ngagaduhan kaayaan masyarakat kalih siyasah Pimpinan Jama’ah séwang-séwangan, mangka ngalangkungan ieu seratan abdi sadaya Asatidz PPI 224 umajak ka Ketua PC Persis Pangalengan, Bidgar Pendidikan PC Persis Pangalengan kalih ka sakumna warga Jam’iyyah Persis Pangalengan kanggo nangtoskeun sikep anu tandes mayunan program pamaréntah ngeunaan DT. Tangtosna, urang sadaya kedah merhatoskeun aturan jam’iyyah anu urang parantos dibai’at siap ta’at kana éta aturan.Taqdir Allah Ta’ala urang sadaya hirup di Indonesia, mugia urang sadaya tiasa netepkeun siyasah tarbiyyah pikeun nanjeurna Qur’an Sunnah ngalangkungan lembaga pendidikan anu nyiapkeun generasi tafaqquh fid-dien. Aamiin.
Diposkan oleh hanafi anshory di 00.35
Langganan: Poskan Komentar (Atom)


text:
Kaulinan Barudak jeung Diajar Mingpin Katut Dipingpin
Salian ti pikeun diajar kumaha ngajarkeun pangabisa ka babaturan atawa barudak séjénna, kaulinan barudak ogé miboga mangpaat pikeun diajar kumaha carana mingpin babaturan (grup) jeung kumaha alusna dipingpin ku babaturan. Aya sababaraha rupa kaulinan anu henteu bisa dipigawé ku sosoranganan. Dina maénkeun kaulinan téh kudu dibarengan jeung dibantuan ku babaturan. Naha arék jadi sababarha grup atawa ngan ukur sagrup dina ngulinkeunana.
Kaulinan saperti pris-prisan, nyieun sasaungan, peperangan, jeung anu séjénna merlukan barudak anu leuwih ti saurang. Dina maénna barudak sahanteuna bisa dijieun hiji grup. Dina grup ieu diperlukeun budak anu bisa mingpin grupna supaya dina ngulinkeun kaulinan barudakna bisa alus atawa sampurna.
Dina maén pris-prisan, aya dua grup. Unggal grup biasana mah osok aya budak anu dipikolot pikeun mingpin barudak anu séjénna dina sagrupna pikeun mapatahan jeung nyontoan kumaha maén pris-prisan anu alus. Supaya dina maén pris-prisanana bisa meunang, ngéléhkeun grup musuh. Pon kitu deui dina maén peperangan. Dina dua tim (grup) téh osok aya pamingpinna pikeun mingpin grup supaya bisa meunang dina maén peperanganana.
Dina nyieun kaulinan mangrupa sasaungan ogé sarua. Sanajan dina nyieunna biasana mah ngan ukur sagrup, dina prak-prakanana, aya budak anu dipikolot pikeun nyontoan jeung tukang tutah-titah kumaha carana nyieun sasaungan. Budak anu mingpinna, bisa tutah-titah ka barudak séjénna pikeun migawé naon anu kudu dipigawéna. Naha dititah nyieun tihang, néangan tali, jeung nu séjénna. Bisa ogé budak anu mingpinna nyontoan heula kumaha cara barang jieun anu alus.
Kitu deui reujeung jinis kaulinan barudak séjénna anu dina prak-prakan maénna dijieun grup atawa tim.
Barudak anu dijieun pamingpin dina grup biasana mah budak anu geus apal kana cara maén kaulinan barudak anu keur diulinkeunana. Atawa budak anu dipikolot (budak anu umurna pangkolotna). Ieu téh supaya barudak séjén anu dipingpinna bisa luyu reujeung anu mingpinna. Henteu jadi mantangul atawa mahiwal.
Posted on 2 April 2013, in Diajar and tagged diajar mingpin, Kaulinan Barudak, peperangan, pris-prisan, sasaungan. Bookmark the permalink. Tunda talatah.


text:
Sinjiang
Sinjiang (Tionghoa: 新疆; pinyin: Xīnjiāng; Wade-Giles: Hsin1-chiang1; Uighur: شىنجاڭ), lengkepna Wewengkon Otonomi Uighur Sinjiang, mangrupakeun hiji wewengkon otonomi di Républik Rahayat Cina. Sinjiang tepung wates jeung Wewengkon Otonomi Tibét di beulah wétan jeung Propinsi Qinghai sarta Gansu di tenggara. Wewengkon ieu tepung wates ogé jeung Mongolia di beulah wétan, Rusia di kalér, sarta Kazastan, Kirgistan, Tajikistan, Afganistan, jeung Kashmir di kulon. Sinjiang ogé ngawengku kalobaannana ti wewengkon Aksai Chin — diklaim ku India minangka bagian ti Nagara Bagian Jammu jeung Kashmir.


text:
Kromosom
Kromosom nyaéta wangun beundeulan DNA jeung protéin nu aya di inti sél. Hiji kromosom téh hiji molekul DNA nu ngandung gén, unsur pangatur, jeung sékuéns nukléotida. DNA dina ieu kromosom téh dibeungkeut jeung dibeundeul ku protéin pikeun ngatur fungsina.
Kromosom téh rupa-rupa kumaha organismeuna. Molekul DNA-na bisa sirkulér, bisa ogé linéar, sarta diwangun ku puluhan kilobasa nepi ka ratusan mégabasa pasangan nukléotida. Hususon sél eukariota (nu ngandung inti), kromosomna badag linéar, sedengkeun sél prokariota (nu teu boga inti) mah sirkulér leutik, najan aya ogé hiji-dua nu teu luyu jeung ieu aturan. Dina sél eukariota, aya ogé sél-sél anu ngandung dua tipeu DNA sakaligus, nyaéta sél anu ngandung mitokondria atawa kloroplas (nu boga DNA sorangan).
Dina eukariota, kromosom inti dibeundeul ku protéin jadi bentuk padet nu disebut kromatin, sahingga molekul DNA anu sakitu panjangna téh meujeuh di jero inti sél. Wangun kromosom jeung kromatin rupa-rupa gumantung mangsa daur sél. Kromosom bisa aya dina kaayaan digandakeun atawa henteu—kromosom nu teu digandakeun wangunna linéar tunggal, sedengkeun nu digandakeun (disalin nalika faseu S) ngandung dua salinan nu nyambung dina séntromér. Wangun kromosom anu keur digandakeun mangsa mitosis jeung méiosis ngahasilkeun wangun klasik opat leungeun (gambar katuhu).
Kecap kromosom dicokot tina basa Yunani xpῶua (chroma, kelir) jeung σῶua (soma, awak) dumasar kana kelirna nu teges lamun geus diwarnaan.
Daptar eusi
Kromosom eukariot[édit | sunting sumber]
Eukariota (sél nu boga inti kawas tutuwuhan, kapang, sato) mibanda sababaraha kromosom linéar nu dikandung dina intina. Unggal kromosom boga hiji séntromér nu boga hiji atawa dua leungeun. Lian ti éta, eukariot ogé lolobana boga génom mitokondria anu sirkulér jeung kromosom sitoplasmik leutik anu liniér. Dina inti, DNA digulung dina histon (protéin struktural) jadi bentuk komposit anu disebut kromatin.
Kromatin[édit | sunting sumber]
Kromatin téh kompléks DNA jeung protéin anu aya dina inti eukariota nu ngabungkus kromosom. Aya rupa-rupa wangun kromatin, gumantung kana hambalan daur sélna.
Kromatin interfaseu[édit | sunting sumber]
Dina interfaseu (mangsa sél teu keur meulah manéh), urang bisa ngabédakeun dua tipeu kromatin:
- Eukromatin: ngandung DNA nu aktif (nyandi protéin).
- Hétérokromatin: ngandung DNA nu lolobana teu aktif, gedé kamungkinanana boga fungsi struktural dina hambalan kromosomal. Salajengna, hétérokromatin dibédakeun jadi dua tipeu:
- Hétérokromatin konstitutif nu teu kungsi diéksprésikeun. Perenahna aya di sabudeureun séntromér sarta biasana ngandung sekuéns ulangan.
- Hétérokromatin fakultatif nu kadangkala diéksprésikeun.
Kromosom teu bisa dibédakeun dina ieu hambalan, sabab dina inti nyampur jeung protéin.
Kromosom manusa[édit | sunting sumber]
Sél manusa bosa 23 pasang kromosom inti linéar, sahingga sasélna aya 46, ditambah DNA mitokondria anu jumlahna ratusan. Sékuénsing génom manusa geus mébérkeun rupa-rupa émbaran nu bisa ditalungtik ti unggal kromosom. Di handap ieu dibéréndélkeun statistik masing-masing kromosom dumasar kana laporan Sanger Institute dina gudang data Vertebrate Genome Annotation (VEGA)[1]. Jumlah gén dikira-kira dumasar prédiksi gén, kitu ogé panjang kromosomna.
Rujukan[édit | sunting sumber]
- Chromosome. Wikipédia basa Inggris. Disalin 04 Juli 2008.
- ↑ http://vega.sanger.ac.uk/Homo_sapiens/index.html Sakabéh data dina ieu tabél disalin ti ieu gudang data, 7 Juli 7 2007.
- ↑ Perséntaseu nu geus disékuéns dumasar kana babagian eukromatin, sabab Human Genome Project ngarah bagian eukromatinna wungkul. Bagian telomér, séntromér, jeung hétérokromatin henteu dipaliré ku sababaraha alesan. Buka http://www.ncbi.nlm.nih.gov/genome/seq/ pikeun émbaran leuwih lengkep ngeunaan Human Genome Project.
Tumbu kaluar[édit | sunting sumber]
- What Can Our Chromosomes Tell Us? Pedaran munel ngeunaan kromosom ti Genetic Science Learning Center, University of Utah
- Try making a karyotype yourself, ti Genetic Science Learning Center, University of Utah
- Kimballs Chromosome pages
- Chromosome News from Genome News Network
- Eurochromnet, European network for Rare Chromosome Disorders on the Internet
- Ensembl Project midangkeun kromosom, génna, jeung lokus-lokusna sacara grafis
- Genographic Project
- Chromosomes